Itzulia-Bira: emakumezko eta gizonezkoen eliteko lehen lasterketa mistoa [inozentada] – Tropela.eus bloga\nBidaltzailea:Tropela Elkartea\t 2016-12-28 2016-12-29 Utzi iruzkina Itzulia-Bira: emakumezko eta gizonezkoen eliteko lehen lasterketa mistoa [inozentada] bidalketan\nAurten egutegiari dagokionez inoiz baino gertuago izan dira Itzulia eta Bira. Biak lasterketak apirilean jokatu ziren eta 2017an ere bai. Zehazki esateko, gizonezkoen lasterketa apirilaren 3tik 8ra eta emakumezkoena egun gutxi batzuk beranduago, 13tik 17ra. Horien tartean kokatu dute klasiko moduan lehiatuko den lasterketa hau, “Itzulia-Bira” izenez ezagutzera emango dena. Igandea izango da lehiaren eguna, apirilaren 9an hain zuzen ere. Agerian geratu da, horrenbestez, 2016an bi lehiaketak hilabete berean lehiatzeko asmoa 2017an ikusiko dugunaren aurrekari intentzionatua izan dela.\nArduradunek ez dute xehetasun gehiegirik eman, baina Tropelak jakin ahal izan duenez 10 bat talde izango lirateke lehian zehazteko badago ere. Talde hauek herrialdeka banatuko dira eta 8 txirrindularik osatuak izango dira, 4 emakumezko eta 4 gizonezkoz. Nola ez, Euskal Herriak bere taldea izango duela azpimarratu du Jon Redondok, Eusko Jaurlaritzako gazteria eta kirol zuzendariak. “Ekimenaren berri jakin genuenean ez genuen zalantzarik izan. Alde batetik ekitaldiari babes osoa emango diogu txirrindularitzaren historian mugarria izango den ekimen honi. Bestalde, taldea propioa izatea ere bermatuko dugu Basque Team marka erabiliz. Euskal Herria nazioarteko txirrindularitzaren erreferentzia izango da 2017ko apirilean inoiz baino motibo gehiagorekin”.\nInformazio gehiagoren bila, Haimar Zubeldiarekin jarri gara harremanetan. Kasualitatez Jakan aurkitu dugu Markel Irizarrekin batera denboraldi berriari begira lanean. “Bai, Markelek eta biok bagenuen ekimenaren berri baina publiko egin arte ezin ba ezer esan” aipatzen zigun Haimarrek parre txikia antzematen zitzaiola. “Pentsatzen dut Itzulian izango garenon artetik aterako direla 4 txirrindulariak eta garesti izango da lau plaza horietako bat lortzea, izan ere horrelako ekimenaren aurrean denok nahiko dugu parte hartu. Nik behintzat bai taldeak arazorik ez badit jartzen behintzat!” baieztatu digu usurbildarrak. “Nik jai izango dut Paris-Roubaixen izatea tokatuko baitzait. Ezin bada bi lekuetan aldi berean izan!” esan digu Markelek amorrazio puntutxo batez. Hala ere, biak ala biak gustora agertu dira horrelako ekimenean Euskal Herria aintzindari izango delako. “Pentsa, Jens Voigti komentatu genion asteburuan eta bizikleta hartzeko prest agertu da alemaniarrak taldea osatzeko norbait beharko baluete ere! Gure Voigt…” aipatzen zigun Markelek.\nEmakumezkoen erreakzioak ere jaso nahi izan ditugu eta horretarako Leire Olaberriarengana jo dugu. Berriki ama izan da -zorionak bide batez, Leire!- eta bera ez dela lehian izango baieztatu digu. “Hori bai, hesien bestaldean behar den edozertarako prest izango naiz, esatari lanetarako edota antolakuntzari laguntzeko. Gainera ikusita zein txirrindulari bikainak ditugun, seguru nik baino maila hobea emango dutela” aipatzen zigun harro gipuzkoarrak.\nKontuak kontu, lasterketa forma hartzen ari bada ere, oraindik ez dago guztia zehaztua. Horren adierazgarri lasterketaren arauak zehaztu gabe daudela da, batez ere irabazlearena. Lasterketa mistoa izanda araudi berezia behar dela adierazi du antolakuntzak. Horrela, irabazlea helmuga lehen zeharkatzen duena izango bada ere, ezingo du bakarrik pasa garaipenaren marra. Jakin ahal izan dugunez, kopuruak zehazteko badaude ere, seguruenik 2 emakumezko eta 2 gizonezko izan beharko dira elkarrekin marra pasatzerakoan. Hau da, tropeltxo berean talde bereko lau kidek izan beharko dute, erdiak emakumezkoak eta beste erdiak gizonezkoak garaipena eramateko. Alderaketa egiteagatik erlojuaren kontrako saioen antzekoa izango da baina erlojuaren kontra izan gabe. Esanda bezala, ordea, horrelako kontutxoak argitzeko izango ditu antolakuntzak hurrengo asteak ekitaldiaren eguna iritsi aurretik.\nTropela, bere aldetik, lasterketa denboraldiko egutegian sartzeaz gain, webgune ofizialaz arduratuko da Itzulian eta Biran egin ohi izan duen moduan. Guretzat ere ohore bat izango da horrelako ekimen bateko parte izatea. Ea ba guztia ondo ateratzen den!\nBidaltzailea:Tropela Elkartea 2016-12-28 2016-12-29 Hemen argitaratua:Beste lasterketak, Emakumeen Bira, Emakumezkoak, Euskal Herriko Itzulia, Euskaldunak, GizonezkoakEtiketak: Basque Team, Haimar Zubeldia, Leire Olaberria, Markel Irizar, UCI, Voigt


Azpeitiaren ezohiko itxura, goitik begiratuta - Urola Kostako Hitza : Urola Kostako Hitza\nAzpeitiaren ezohiko itxura, goitik begiratuta\nAlex Berasategi argazkilariarenak dira honako irudi hauek. Azpeitiarrak etxeko balkoitik erabili du gaur, igandea, drona, eta herriko zenbait gunetako argazkiak atera ditu airetik. Ezohikoa da herriaren itxura, ez dago dudarik; izan ere, herritar oso gutxi ikus daitezke kalean azken asteetan. Eta irudiok ere ezohikoak dira, ez baita ohikoa Azpeitia goitik begiratuta ikustea. Argazkietan, pertsona gutxi batzuk ikus daitezke kalean eta auto gutxi batzuk zirkulazioan.


ZERBITZUAK - habitatgejovetortosa.cat\ngela eta apartamentu Tortosa\nGazteen Etxebizitza Tortosa honako zerbitzu hauek eskaintzen ditu:\nBizitzea Gazteen Etxebizitza egoitza Tortosa Esperientzia paregabea, ikasleen artean azterketa ingurune egokia eta elkarbizitza hornituta, abantaila handienetako Residence Etxebizitza Tortosa ezarri ikasleen poztasun gozatzeko bertan.\nJokabidea jokabide ezin da uko, elkarbizitza eta errespetua espazio batean, beraz Residence Gazteen Etxebizitza Tortosa Pendra uneoro neurriak ingurune bat bermatzeko gure barne arauak planteaturiko eta printzipioen arabera esku jarriko ikasleei beren sartzea ere.\nHarrera eta zaintza 24 ordu, irekian 365 trokelak de l'edozein\nArreta pertsonalizatua eskaintzen familia giro atsegin eta ikasle bakoitzak egiten\nGelak Dobes, banakako eta shared eta banakako apartamentu\nGela eta apartamentu guztiek dute ohe gordailua, armairutik, ikasteko mahaia eta apalategiak. Era berean, aire girotua\nThe bakar i Partekatua partekatutako bainugela dute, eskuragarri 4 oversized bainugela. Apartamentuak bainugelarekin dute.\nLogela guztiek WIFI estaldura eskura ikasleentzat.\nBadira plasma telebista eta wifi bi gela komunak. Apartamentuak beren plasma telebista.\nEguneroko garbiketa eremu publikoan eta gela guztietan Larunbatetan egiten du, garbitasuna arreta berezia eskainiz, Ordena eta arlo guztietan mantenua.\nEgoitza osoan wifi konexioak ditu, tant l'l'barrutik eta kanpotik ( lorategi,solarium i piscina )\nFree finkoa nazionalerako deiak\nLaunderette ( garbigailua, Lisatzeko… )\nIkasle gazte egoitza Tortosa etxebizitza ikasleek ostatua eskaintzen 10 hilabete\nBeharrezkoa da, egoitza batzeko\nGela guztiak erabat altzariz, ohe bat, armairutik, ikasteko mahaia eta apalategiak.\nIkaslea emango da azterketa argi bat, Orriak eta tovalloa. Egonaldiaren beste funtsezko elementu izango egoitzaren eskura izango.\nGazteen Etxebizitza egoitza Tortosa Ikaslearen eskura eta ezkongabea da eta partekatutako gelak eta apartamentuak, Plaza kopurua mugatua da eroso gozatzeko.\nEgun Gure esperientziak erakutsi duten egoitza ere lehenengo urtean da komeni gela partekatzeko, esleitzea ikaskideekin den informazioaren eta bizi eta ikasten lagundu ahal. Tot une En, Ikaslearen erabakia errespetatu egingo dute.\nGela guztiak erabat aztertzeko hornituta daude.\nMahai bat hornituta daude, armairu eta ohe leku aproposena ikastera gozatzeko\nGela guztiak berotzen\nLogela guztiak dira exterior, Leihoak handiak uzten argi naturala eta begira lorategiak\nGela guztiek dute WiFi estaldura\nHabitatge Jove Tortosa Crta. polita, 4 Tortosa 977511420 - 648 794 063 ivanromeu@hotmail.com\n© 2020 habitatgejovetortosa.cat desing web: ivanromeu@hotmail.com


Besteak beste, Yolanda Barcina Nafarroako presidentea eta Jose Antonio Sarria CEN patronaleko presidentea kontseilu honetako kide izango dira Nafarroako UGT eta CCOOko idazkari nagusiekin batera: Javier Lecumberri eta Raul Villar. Yolanda Barcina bera izango da kontseilu honen zuzendaria. Norbaitek benetan uste du Yolanda Barcina eta Jose Antonio Sarriak Nafarroako langileen alde egingo dutela? Nola da posible, egin dituzten guztiak egin eta gero (PPren eraso guztiak babestu adibidez), UGT eta CCOO sindikatuetako zuzendaritzek konfiantza izatea burgesiaren ordezkari hauegan?\nCEN patronaleko presidenteak oso hitz politak erabili berri ditu kontseilu honen beharra defendatzeko: “El trabajo necesita al capital y el capital necesita el trabajo (…) estos tres últimos años hemos moderado los salarios, pero no podemos pensar en la moderación salarial como único camino para mejorar la competitividad y la productividad. Tenemos que buscar en otros sitios y eso pasa por un entendimiento de todos los que estamos en una empresa. Aparquemos los intereses de cada uno y pongamos encima de la mesa los de nuestra empresa (…) cuando las empresas van mal, todo va mal y todos sufrimos. Nuestro mayor interés es que nuestra empresa, la de todos los que trabajamos en ella, vaya bien. Tenemos que trabajar en unas relaciones modernas: hablar, respetarse, ceder y alcanzar acuerdos (…) significa tener en una mesa al Gobierno, a los líderes de la patronal y a los sindicatos más representativos para que puedan hablar”.\nElkarrizketaz, errespetuaz eta akordioez hitz egiten duen Jose Antonio Sarriak ez du inolako arazorik izan ordea PPren gobernuaren eta UPNren gobernuaren eraso guztiak, enpresa itxierak eta langileen kaleratzeak babesteko. Langile klasearen lan baldintzak pikutara bidali dituen lan erreformaren eta hitzarmen kolektiboaren erreformaren babesle sutsua izan da CEN patronala. Elkarrizketaren, errespetuaren eta akordioen izenean, lan erreforma eta hitzarmen kolektiboaren erreforma izango dira kontseilu honen zutabeetako bi? Elkarrizketaren, errespetuaren eta akordioen izenean CEN patronalak eta UGT eta CCOO zuzendaritzek langileak kalera botatzea adostuko dute? EEE gehiago adostuko dituzte? Lan baldintzak are gehiago okertzea adostuko dute? Lantegi gehiago ixtea adostuko dute?\nKlase arteko kolaborazio politika tranpa bat da langile klasearentzat eta esperientzia historikoak erakusten du oso ondorio kaltegarriak dituela. Akats izugarria da langileei esatea beren etsaiak (kasu honetan CEN eta UPN) aliatuak direla eta “oraingoan” intentzio onak dituztela. Burgesia eta bere ordezkari politikoak ez dira ari prestatzen errekuperazio ekonomikorako eta elkartasunerako, langile klasea are gehiago zapaltzeko baizik. Horregatik onartu du PPk, burgesiak hala eskatuta, “Ley de Seguridad Ciudadana” delakoa, eskubide demokratikoak, manifestatzeko eskubidea, greba eskubidea... deuseztatzeko helburuarekin.\nNafarroako UGT eta CCOOko zuzendaritzen paper kaxkarra\nZoritxarrez, UGT eta CCOO zuzendaritzek aspaldi hartu zuten politika erreformistaren eta klase arteko kolaborazioaren bidea. Erakuste dute, une erabakigarrienetan kapitalisten alde egiten dutela. Euren delegatuak eta afiliatuak traizionatzen eta langileak engainatzen jarraitu nahi duten arren, maniobra margena agortzen ari zaie. Krisi kapitalistarekin batera, sozialdemokraziaren eta erreformismoaren krisi orokorra gogor azaleratu da. Sistemaren egonkortasuna hankaz gora jartzen joan de heinean, agintari erreformistak ipurdi bistan geratzen ari dira.\nBurgesiaren oinarrizko babes bihurtu dira politikari eta sindikalista erreformistak, kapitalismoaren eta honen instituzioak defendatzeko konpromisoa hartu baitute. Orain, zuzendaritza erreformistak “shock” egoeran daude. Hitz politekin ez dute lortuko langileengan galtzen joan diren begikotasuna. Akordioak, kontsentsua, erreformak... “kapitalismo hobe” bat lortzeko. Hauxe da erreformisten lema. Baina ondo dakigu zer den kapitalismoa: langabezia, pobrezia, gosea, osasunaren eta hezkuntzaren pribatizazioa, etxe kaleratzeak...\nIrabaziCCOO mugimendu berria\nCCOO sindikatuaren barruan aspaldi zeuden zuzendaritzaren kontrako kritikak. Caja Madrideko eta Bankiako “txartel opakuen” iruzurra izan da mugimendu berri baten sorrera eragin duena. IrabaziCCOO (gazteleraz GanemosCCOO) deitu diote. Euskal Herria Sozialistatik esperantza handiz ikusi dugu mugimendu hau eta benetan egokiak iruditzen zaizkigu defendatzen ari diren posizioak. Hauek dira atera duten manifestuko zortzi puntuak:\nNafarroako UGT eta CCOOeko zuzendaritzei Nafarroako Elkarrizketa Sozialaren Kontseilua berehala uzteko eskatzen diegu. Bidea ez da burgesiarekin langile klasearen baldintzak okertzea adostea. Langile klasearen interesak defendatzeko modu bakarra bankarien eta enpresarien aurka langile klasearen antolakuntza eta borroka maila handitzea da. CCOOko ordezkari sindikal, militante eta afiliatuei IrabaziCCOOen posizioak defendatzeko deia egiten diegu, mugimendu honek defendatzen dituen autodeterminazio eskubidea eta sozialismoa barne.\nBeharrezkoa da Nafarroako eta Euskal Herri osoko sindikatuetako arduradunek klaseko sindikalgintza defendatzea. Funtsezkoa da ELA, LAB, CCOO, UGT eta gainontzeko sindikatuek borroka eraginkorra antolatzea enplegua suntsitzearen eta soldatak jaistearen aurka eta langabeek behar duten babesaren alde. Hau lortzeko, langile klasearen mobilizazioan oinarritutako eta klase dominatzailearen interesekin gatazkan sartuko litzatekeen programa aldarrikatzaile baten aldeko borroka egingo lukeen politika sindikala defendatu behar da. Egungo egoeran, klaseko sindikalgintzak ikuspegi sozialista bat behar du, kapitalaren logikan ez erortzeko eta sistemaren laguntzaile ez bihurtzeko.\nKlaseko sindikatuek ardura handia dute. Fabrikaz fabrikako borrokak honelako krisi garai batean muga asko ditu. Horregatik behar-beharrezkoa da langile klase osoaren borroka bateratua bultzatzea. Orain da gure klaseko sindikatuak indartzeko unea, euren militantzia handitzeko eta langabeziaren aurkako, enpleguaren eta zerbitzu publikoen aldeko borrokarako programa bat defendatzeko. Gure ustez, beharrezko da aldarrikapen hauek bilduko lituzkeen programa defendatzea sindikatuek:\nLangileen zerbitzurako sortu zen klaseko sindikalgintza, aurre egin nahian gabiltzan oinarrizko arazoen iturria kapitalismoaren existentzia zela ulertuz. Horregatik, langile klasearen aldarrikapenen aldeko borroka gizartearen eraldaketa sozialistaren aldeko borrokaren zati bezala hartu zen. Horrela, sindikalgintza benetan klasekoa da, langileen atomizazioaren eta desmobilizazioaren aurka, langileen kontzientzia, antolakuntza, batasuna eta borroka maila igotzen laguntzen duenean. Hau da langileon erakundeetan berreskuratu eta bultzatu behar dugun programa, marxismo iraultzailearen ideiekin armatutako sindikalgintza.


ISILTASUN ZIRKULUAK, Osteguna Ekainak 21 | Caritas Gipuzkoa\nMundua gero eta globalizatuagoa da, etengabe aldatzen ari da, pertsonek batetik bestera joateko aukera handiagoa dute. Eta joan-etorri hoiek gizateria bezain zaharrak dira, arrazoi ekonomikoak, politikoak, gerrak, gizarte edo kultura arloko arrazoiak edo beste edozer dela eta egiten dira.\nBereziki kezkatzen gaitu Siriako zoritxarreko gerra horren ondorioz tokiz aldatutakoen eta errefuxiatuen egoerak, baita Beste herrialdeetakoenak ere eta mediterraneoan hildako immigranteez ere oroitzen gara, itxaropenerako bide izan ordea, heriotzarako bide izan diren ontzietan baitatoz.\nIsilune zirkulutik senidetasun erantzulearen zentzua berreskuratu nahi dugu, Eta hitza ematen dugu gure pertsonna eta baliabideak eskaintzen jarraituko dugula, etorkineei harrera egiteko, oraindok iritsi ez diren arren, lehendik gure artean ditugun etorkinak badaudelako. Horien bidez jendearen begien aurrean jarriko ditugu gerraren edo gosearen ondorioz bere lurrak utzi eta familiak bakarrik utzi behar dituzten guztiak.\nHori dela etam gure lelo hau gogoan izateko gonbita egin nahi dizuego datorren ostegunean, Ekainak 21 arratsaldeko 19.30tan, Donostiako Gipuzkoa Plazan.


Ernalmenduko Salan gertatua gertatu ondoren, goi kastetako Londrestar guztiak irrikitzen zeuden Inkubamendu eta Egokimenduko zuzendariaren aurrean belaunikatu zen mutil bikain hura ikusteko —zuzendari baino hobeto exzuzendari, zeren berehalaxe dimititu baitzuen gizagaixoak eta harez gero ez zen sekula gehiago Zentroan agertu— Haundiena, berriz, zen mutil hark «Aita deitu ziola (txiste politegia, noski, egia izateko).\nLindak, ordea, ez zuen batere estimaziorik. Inork ez zeukan Linda ikusteko gogorik txikienik. Ama zela esatea txistea baino askoz okerragoa zen: lizunkeria garbia. Gainera Linda ez zen basati jatorra. Frasko batean inkubatua eta egokitua izan zen beste guztien moduan; ez zezakeen, beraz, ideia xelebreegirik eduki. Azkenez —eta hauxe zen jendeak Linda gaixoa ikusi ez nahi izateko arrazoirik gogorrena—, bere gorpuzkeraren kontua zegoen. Lodi lodia zen. Gaztetasuna galdua zeukan. Hortzak alferrik galdurik zituen eta aurpegia puzturik. Hura tankera modua! O Ford! Ez zegoen hari begiratzerik, mareoak, benetako mareoak sentitzeke. Pertsona zentzudunek erabaki sendoa zeukaten Linda ez ikusteko. Lindak ere bere aldetik, ez zeukan inor ikusteko gogorik. Zibilizaziora bihurtzea somara bihurtzea izan zen harentzat, ohean etzanda egon ahal izatea, eta nahi haina bakazio hartzea, baina buruko minik edo goragalerik gabe; peyotl hartu ondoren sentitzen zuenik senti gabe, sekula bururik ez jasotzeko moduko zerbait lotsagarri eta antisozialik egin izan balu bezala. Somak ez zuen halako oste txarrik uzten.\nSomazko oporrak bete beteak ziren. Eta inoiz biharamun goizak gozagaitz gertatzen baziren ere, bezperako gozoaren konparazioagatik zen bakarrik. Honek, ordea, erremedio ona zeukan: oporraldia luzatu. Egundo ase ezinez, gero eta dosi gehiago eta sarriago eskatzen zuen Lindak. Lehenengotan Shaw doktorak eragozpenak jartzen zizkion. Baina gero berak nahi haina soma eman zion. Egunean hogeiraino gramo hartzen zuen inoiz Lindak.\n— Martxa honetan hilabete edo bi barru, harenak egin dik —agertu zion doktorak Bernardi—. Usterik gutienean arnasa zentroa paralizatuko ziaiok: ez dik gehiago arnasarik hartuko. Kitto. Eta ez dieritzoat hain gaizki ere. Gaztetu ahal baldin bagenu, beste kontu bat lukek. Baina ez zezakeagu.\nHarritzeko zena denen ustez (zeren somaren mende zegoen bitartean ez baitzuen Lindak arazorik ematen) Johnek objekzioak jartzen zituela.\n— Baina ez ote diozu bizialdia laburtzen gero horrenbeste soma emanez?\n— Alde batetik bai —aitortu zuen Shaw doktorak—. Baina bestetik luzatu ere egiten zioagu. Gaztea begira begira zegokion ezer konprenitzeke.\n— Somak bizitza tenporaleko urte batzuk ken zitzakeguk —azaldu zuen doktorak—. Baina pentsa ezak zer iraupen luze eta amai gabea eman dezakeen denboratik kanpo. Somazko oporraldi bakoitza gure arbasoek «betikotasun» zeritzatena bezalatsu duk.\nJohn ba zihoan zerbait konprenituez.\n—«Betikotasuna geure ezpain eta begietan genuen»  —marmattu zuen.\n— Nola nahi ere, jakina —jarraiki zen Shaw doktora—, ez zezakeagu permiti jendeak noiz nahi betikotasunera aldegin denean, hemen lan inportanterik egiteko duen bitartean. Baina Lindak lan inportanterik egiteko ez duenez gero...\n— Hala ere —ekin zion Johnek— ez zait bidezko iruditzen.\nDoktorak bizkarrak uzkurtu zituen.\n— Beno, egun osoa eroak bezala txilioka pasa dezan nahiago baldin baduk...\nAzkenerako Johnek amore eman behar izan zuen. Lindak eskatu haina soma izan zuen. Aurrerantzean Bernarden apartamentu etxeko hogei eta hamazazpi garren pisuko gelatxo batean eduki zuten, ohean, irratia eta telebista martxan etengabe, patxuli grifoa tantaka eta soma garauak eskumende zituela. Han zegoen, eta, hala ere, ez zegoen guztiz han. Kanpoan zegoen beti, oso urrun, oporretan. Oporretan beste mundu batean; mundu hura irratiko musika kolore ozenezko laberintoa zen, laberinto irristakor, pilpiragarri, zeinek (derrigorrezko bihurgune ederretan zehar) segurtasun osoko leku dirdaitsura baitzeraman. Mundu hartan telebistako irudi dantzariak sensorama kantatu eta ezin bikainagoko aktore ziren. Mundu hartan lurrin huts baino gehiago zen tantaka zegoen patxuli: eguzkia, miloi bat sexufoi, Popé amodioa eginez; eta askoz gehiago oraindik, askoz eta askoz gehiago, neurri gabe gehiago...\n— Ez, ez zeukaagu birgaztetzerik. Baina txit pozgarri ziaidak aukera hau edukitzea, gizakume baten zahartza nolakoa den ikusteko —bukatu zuen Shaw doktotak—. Eskerrik asko deitu naualako.\nEta gogor estutu zuen Bernerden eskua.\nJohn zen, beraz, denek ikusi nahi zutena. Eta John ikusteko, Bernard bere zaintzaile ofizialaz beste biderik ez baitzegoen, hara non, lehenengoz bere bizitza guztian, Bernard normalki ez ezik, inportantzia haundiko pertsonatzat tratatzen zuten.\nInork ez zuen ia haren odol artifizialeko alkoholik aipatzen, inork ez zion txantxarik eta burlarik egiten haren tankera fisikoari.\n— Datorren asteazkenean Basatia ikustera joateko inbitatu niaun Bernardek —esan zuen harro Fannyk.\n— Poztutzen natzain —esan zuen Leninak—. Eta orain aitor ezan oker hengoela Bernardi buruz. Ez al zain txit sinpatiko iruditzen?\nFannyk baietz buruaz.\n— Eta aitortu beharra dinat —gaineratu zuen— oso sorpresa atsegina hartu nuela.\nEnbasatzaile Nagusia, Predestinamenduko zuzendaria, Ernalmenduko hiru Legadu Laguntzaile, Emozio Injinerutzako Kolejioko Sensorama-Profesorea, Bokanowskymenduko Inspektorea... Amai gabea zen Bernardengana maiz jotzen zuten jaunen zerrenda.\n— Eta joan den astean sei neskatxa erabili ditiat —agertu zion Bernardek Helmholtz Watsoni—. Bat astelenean, bi asteartean, beste bi ostiralean eta bat larunbatean. Eta astirik edo gogorik izan baldin banu, beste dozena bat ere ba zuan gutienez desiratzen zegoena\nHelmholtzek hain ixiltasun lehorrez eta gaitzeslez entzun zizkion harrokeria hauek, non Bernard mindu egin baitzen.\n— Inbidia dautak hik —esan zuen.\nHelmholtzek ukatu egin zion buruaz.\n— Ez, baina oso triste niagok; horixe duk guztia —erantzun zuen.\nBernardek haserreturik alde egin zion.\n— Helmholtzi ez zioat gehiago inoiz hitzik eginen —esan zuen berekiko.\nEgunak aurrera zihoazen. Bururaino igoa zeukan bere garaitza. Eta garaitza honek (beste edozein intoxikantek eginen zukeen bezala) ia zeharo adiskidetu zuen ordurarte hain latz zeritzan mundu harekin. Bera gizon inportantetzat jotzen zutenez geroztik, gauzen ordenua bapo zegoen. Baina garaitzak mundu harekin adiskidetu zuelarik ere, Bernardek ez zuen nahi ordenu hura kritikatzeko pribilejioa galtzerik. Zeren kritika hau egiteak bere buruaren inportantzia bizikiago sentiarazten baitzion, haundiago zela sentiarazten baitzion. Gainera benetan uste zuen ba zegoela egon ere zer kritikaturik. (Era batera, galtzak betean zebilen bere garaitzaz eta desira haina neskatxa lortu ahal izateaz) Basatiarenganako gogoagatik lausenguka zebilzkionen aurrean, Bernardek heterodoxia nazkagarria azaltzen zuen. Kortesiaz aditzen zioten denek. Baina ostean buruari eragiten zioten, esanez: «Gazte honek gaizki behar dik». Eta segurantza haundiz jaurtikitzen zuten profezia hau, zeren beren aldetik ahal guztiak egitekotan baitzeuden, bete zedin. «Nekez aurkituko dik bigarrenez salba dezan Basatirik» —esaten zuten. Baina oraingoz han zegoen lehenengo Basatia eta merezi zuen Bernard kortesiaz tratatzea.\n— Airea bera baino xumeago —esan zuen Bernardek gorantz seinalaturik. Perla bat zeruan zintzilik bezala, han zegoen goian, oso goian, Departamendu Metereologikoko globo gatibua, eguzkiaren argipean dizdizka.\n«... Bizimodu zibilizatuko alderdi guztiak erakutsi behar zaizkio Basatiari» zioten Bernarden instrukzioek.\nMemento hartan begirada panoramiko bat erakusten ari zitzaion Charing T Dorreko plataformatik. Estazioko nagusia eta txandako metereologoa ziztuzten gidari. Baina Bernardek egiten zuen ia hitzik gehien. Horditurik bezala, Inspektore Mundiala zela ematen zuen gutienez... Airea bera baino xumeago.\nBonbay-tiko Kohete Berdea erori zen zerutik behera. Pasajeruak jautsi ziren. Zortzi drabidiar biki ide, kaki kolorez jantziak, kabinako zortzi leihoskatan agertu ziren: kamareroak.\n— Mila berrehun eta berrogei eta hamar kilometro orduko —esan zuen haundikiro Estazioko Nagusiak—. Zer deritzak, Mr. Basati?\nJohnek ederki zeritzan.\n— Hala ere —esan zuen— Puck-ek berrogei minutuan bakarrik jar ziezakeon gerriko bat lurrari .\n«Harritzekoa da —idatzi zuen Bernardek Mustafa Mondentzako informean— harridurarik edo ikararik guti agertzen duela Basatiak Zibilizazioko aurrerapenen aurrez. Dudarik gabe honen arrazoi zati bat da gauza guzti hauen berri maiz entzun ziola Linda deritzan emakume horri, bere am......\nMustafak bekosko latza jarri zuen. «Hitz hau osorik idatzita ezin ikusteko bezain geldotzat jotzen al nau tenteltzar horrek?».\n«Eta bestetik berak "anima" deritzan zer horretan daukalako bere axola guztia. "Anima" hori inguru fisikotik arras independente omen da. Heugatik jakinarazi izan nionean...»\nHurrengo esaldiak gainetik pasa zituen Inspektoreak, eta zerbait interesgarriagorik eta konkretuagorik bilatu nahiez, orria bueltatzera zihoanean, haren begiek honako esaldi sorta txit nabarmenarekin topo egin zuten: «... nahiz eta aitortu beharra dudan —irakurri zuen— Basatiarekin ados nagoela haurkeria zibilizatu hau errazegitzat edo, berak dioenez, ez hain nekezkotzat jotzean; eta aukera hau probetxaturik, oharrarazten dut Berorren Fordtasuna...».\nHonekin Mustafa Mond haserretik umore onera pasa zen ia kolpera. Izan ere farragarri zen gizagaixo hura nori eta berari lezio haundiak ematen hastea ordenu sozialari buruz. Burutik egina zegoen nonbait. «Eskarmentu on bat eman behar zioat», esan zuen bere baitan. Gero burua atzerantz bota eta parre algara galanta jaurtiki zuen. Nola nahi ere, ordukoz behintzat, eskarmentuak ez zeukan presa haundirik\nHelikopteroentzako argiola txikitxo bat zen, Ekipo Elektrikoen Konpainiako sukursala. Azotean bertan errezibitu zituzten (Inspektorearen gomendiozko kartak eragin magikoa baitzuen) Nagusi Teknikoak eta Giza Elementuko Zuzendariak. Jautsi ziren argiolara.\n— Fabrikaldi bakoitza —azaldu zuen Giza Elementuko Zuzendariak—, ahal dela behintzat, Bokanowsky sail bakar bati eginarazten zaio.\nHan ari ziren laurogei eta hiru Delta buru zapal, beltz eta ia sudurmotz, hotzean inprimatzen. Jengibre koloreko berrogei eta hamasei Gamma sudur makok manaiatzen zituzten mandrildun eta launa taratuludun berrogei eta hamasei tornuak. Fundizioan ehun eta zazpi Epsilon Senegaldar ari ziren lanean, beroari eusteko apropos egokiturik zeudenak. Tornilu mozketan ari ziren hogei eta hamairu Delta eme, buru luzenga, beilegi, pelbis estu, eta denak metro eta hirurogei eta bederatzi zentimetro luze, hogei milimetroko aldea zutela gehienaz. Montaje salan Gamma-Gehiago ipotxen bi sail dinamo montatzen ari ziren. Lanerako bi mahai luzeak elkarren aurrez aurre zeuden. Bien artetik arrastatzen zen pieza soltez kargaturiko zinta amai gabea. Berrogei eta zazpi buru beilegi errezkan beste berrogei eta zazpi buru beltzaranen aurrez aurre... Berrogei eta zazpi sudurmotz beste berrogei eta zazpi sudur luzeren aurrez aurre. Berrogei eta zazpi kokots zapal beste berrogei eta zazpi kokots zorrotzen aurrez aurre... Aparatuak, montatuak izan ondoren, hamazortzi neskatxa idek aztertzen zituzten, denak ile gaztaina kizkurdunak eta Gammen kolore berdez jantziak, Berrogei eta lau Delta-Gutiago hanka labur eta ezkertik sortatzen zituzten otzaretan, eta hirurogei eta hiru Epsilon erdi ipotx, beturdin, ilegorri eta pekaztok kargatzen kamioi eta gurdietan.\n— O, mundu berri eta bikain...!\nBere oroimenaren txantxa batez, Mirandaren hitzak esaten hasi zen Basatia:\n— O, mundu berri eta bikain:!, halako gizakumeak dituena!\n— Eta zaude segur —bukatu zuen Giza Elementuko Zuzendariak, lantegietatik irtetzean— apenas daukagula problemarik gure langileekin, Beti dago...\nBaina honetan, Basatia kolpera aldendu zen bese lagunengandik eta okadaka zebilen ereinotz hesi baten ostean, lur firmea helikoptero bat balitz bezala airezko batxe batean.\n«Basatiak —idazten zuen Bernardek— ez du somarik hartu nahi, eta ba dirudi oso atsekabeturik dagoela Linda, haren am..., eten gabeko oporretan dagoelako. Ohargarria da, bestetik, haren am ... ren zahartza eta itxura higuingarria gora behera, Basatia sarritan doala ikustera eta harekin oso lotuta agertzen dela — oso exenplo interesgarria berau, egokimendu goiztiar batek joera naturalak nola alda eta bestetara eraz ditzakeen ikusteko (kasu partikular honetan gauza atsekabe batengandik aldentzeko joera).\nEton-en  Goimailako Eskolako azotean lurrartu zuten. Eskolako Patioaz bestaldean, Lupton Dorreko berrogei eta hamabi pisuak dizdizka zeuden eguzkipean, Ezker eskuinetan Unibertsitatea eta Eskolako Kantoria Komunala zeuden, beren zementu harmatuzko eta «vita-kristalezko» multzo galantak gorantz jasotzen zituztelarik. Lau anguludun barrutiaren erdian Gure Forden altzairu kromatuzko aintzinako estatua kurioso bat zegoen.\nGaffney doktorak, Prebosteak eta Miss Keate Maistra Nagusiak errezibitu zituzten aparatutik jaustean.\n— Biki asko al daukazue hemen? —galdetu zuen Basatiak, inspekzio jira hastean, lehen ere eskarmentaturik baitzegoen.\n— O, ez! —erantzun zuen Prebosteak—. Klaserik gorenetako neska mutilentzat bakarrik da Eton. Obulu bat, adulto bat. Honela, jakina, irakaskintza zail gertatzen da. Baina ikasle hauek ardura haundiak hartzera eta ezusteko gorabeherei aurrea ematera destinaturik daudenez gero, ez dago beste erremediorik.\n— Eta arnasa hartu zuen.\nBernard, bitartean, ba zebilen Miss Keate konkista nahiez.\n— Astelehen, asteazken edo ostirale gauren batez libre baldin bazaude —ziotsan— etor zintezke ene etxera. —Eta erpuruaz Basatia seinalaturik, gaineratu zuen: Morrosko xelebrea duzu oso. Txit nabarmena.\nMiss Keatek irriparre egin zuen (eta irriparre hura ezin xarmangarriago iruditu zitzaion Bernardi).\n— Eskerrik asko —esan zuen—. Bai pozik ere joanen naizela zure jaialdi batera.\nPrebosteak atea ireki zuen. Alfa-Bikoitz-Gehiagoen gelan egindako bost minutuek erdi tontoturik utzi zuten John.\n— Zer da erlatibitate elementala?— galdetu zion ahapetik Johnek.\nBernard saiatu zitzaion esplikatzen, baina, eritzia aldaturik, beste aula batera joatea proposatu zuen.\nBeta-Gutiagoen Geografia aulara zeraman pasiluko ate ostetik, soprano ahots ozen batek honela zioen:\n— Bat, bi, hiru, lau —Eta gero nekez eta haserrez—: Berriro lehen bezala.\n— Ariketa Malthustarrak —azaldu zuen Maistra Nagusiak—. Neskatxarik gehienak neutroak ditugu. Neu ere hala naiz —Bernardi irriparre egin zion—. Baina ba ditugu zortzirehun bat neskatxa agorgabe ere, eta hauek eten gabeko ariketak behar dituzte.\nBeta-Gutiagoen Geografia aulan, hara zer entzun zuen Johnek: «Basatien Erreserba —hango kondizio klimatiko eta geologiko txarrengatik edo berezko ondasunik ezagatik— zibilizatzerik merezi izan ez duen lekua dela». Klaskadatxo bat eta aula ilunetan geratu zen. Profesorearen buru gaineko pantailan, Acomako Penitenteak ageri ziren Ama Birjinaren aurrean belauniko, intzirika, Johnek lehenago entzunak zituen bezala, beren bekatuak aitortuez, Jesus gurutzatuaten edo Pukong-en arranoaren irudiaren aurrean. Eton-go gazteak farraka ari ziren. Intzirika oraindik, Penitenteak zutitu, gerriraino biluztu eta korapilozko zartailuez beren buruak azotatzen hasi ziren. Parre karkara haundiagorik jaurtiki zuten orduan, Penitenteen intziriak itotzeraino.\n— Baina zergatik egiten dute farra? —galdetu zuen Basatiak mindurik eta harriturik era batera.\n— Zergatik? —Prebosteak bihurtu zuen aurpegide bereganantz, oraindik parre lasaia zeriola—. Zergatik? Ba... guztiz farragarria delako.\nErdi itzal zinematografiko hura probetxatuz, Bernard zirri bat egitera menturatu zen, lehenago ilunik ilunenean ere, sekula ausartuko ez zena. Bere oraingo inportantziaz fidaturik, Maistra Nagusiari gerri bueltatik pasa zion besoa, Gerriak amore eman zuen, ihia bezala tolesturik. Bernard ba zihoakion muxu bat edo bi ematera, edo agian, ximiko bat egitera, baina berriro piztu ziren argiak.\n— Hobe dugu behar bada, aurrera egitea —esan zuen Miss Keatek. Eta aterantz jo zuen.\nGeroxeago Prebosteak esan zuen:\n— Hona hemen kontrol hipnopedikoko sala.\nEhundaka musika sintetikoko tresna, logela bakoitzerako bana, errezkan zeuden alasatan jarriak salako hiru hormatan. Laugarren horman pista ozeneko erroiluak sartzeko zuloak zeuden, eta erroilu haietantxe inprimatzen ziren lezio hipnopedikoak.\n— Aski da erroilua hementxe sartzea —Gaffney doktorari hitza kendurik— botoi honexeri eman...\n— Horri ez, beste honi baino— zuzendu zuen Prebosteak ernegaturik.\n— Edo beste honi, berdin da. Erroilua deserroilatu egiten da, Selenio zelulek onda ozen bihurtzen dituzte argi zirradak eta...\n— Eta kitto —bukatu zuen Gaffney doktorak.\n— Shakespeare irakurtzen al dute? —galdetu zuen Basatiak, laborategi kimikoetarantz zihoazela Eskolako Liburutegi aurretik pasatzean.\n— Ez, ba —esan zuen lotsaz Maistra Nagusiak.\n— Gure Liburutegian —azaldu zuen Gaffney doktorak— kontsulta liburuak besterik ez dago. Gure gazteek dibertsiorik nahi baldin badute, sensoramara joatea daukate. Ez ditugu inola ere animatzen bakarreko dibertsioei ekitera.\nBost autobuskada neska mutil, kantaka denak edo ixilki besarkatuak, albotik pasa zitzaizkien berinezko pistan zehar.\n— Slough-ko Erretegitik bueltan datoz —azaldu zuen Gaffney doktorak. Bitartean Bernard Maistra Nagusiarekin gauerako zita jartzen ari zen ixil mixilka—. Heriotzarako egokimendua hamazortzigarren hilean hasten da. Haur guztiek astean bi goiz ematen dituzte Hilurranen Ospitalean. Ospitale hauetan jostailurik onenak dituzte, eta inor hil egunetan txokolate izotza ematen zaie. Honela heriotza zerik arruntena bezala hartzen ikasten dute.\n— Beste edozein prozedura fisiologiko bezala —esan zuen Maistra Nagusiak profesio airez.\nKonforme geratu ziren: zortziretan «Savoy-n».\nLondrestik bueltan Brentford-eko Telebista Konpainiako fabrikan geratu ziren.\n— Nahi al duk hementxe zain egon telefonora noan bitartean? —galdetu zuen Bernardek. Basatia zain egon zen inguru guztira so eta so. Memento hartantxe uzten zuen bere lanaldia Eguneko Txanda Printzipalak. Behe kastako langile pila bat txanda zaintzen zegoen errailbakarraren estazioan: zazpirehun edo zortzirehun Gamma, Delta eta Epsilon, andre eta gizon, denen artean dozena bat aurpegi eta estatura diferente zutela bakarrik. Bakoitzari bileteaz batera pildora kutxato bana ematen zion kobratzaileak. Gizonezko eta andrezko ehunzango luzea aurreraka zihoan geldiro geldiro.\n«Veneziako Merkataria»z oroiturik, Basatiak hau galdetu zion Bernardi, berriro etorri zenean:\n— Zer dago kutxato horietan?\n— Eguneroko soma errazioa —erantzun zuen Bernardek erdi nahasirik, zeren memento hartantxe baitzegoen Benito Hooverrek emandako gomazko pastila bat mastikatzen—. Eguneroko lanaldia bukatzean ematen zaie. Gramo erdiko launa garau. Eta seina larunbatetan.\nJohnni besotik oratu zion amultsuki eta honela, biak batera, helikopterorantz abiatu ziren.\nLenina kantuka sartu zen Janztegian.\n— Poz eztitan hagoela zirudin —esan zion Fannyk.\n— Egongo ez naun, ba? —erantzun zuen Leninak. Dzast!—. Bernardek deitu diautan duela ordu erdi. —Dzast! Dzast! Erauntzi zituen galtza motxak. Dzast!—. Ez usteko konpromiso bat zeukan. —Dzast!—. Ea gau honetan Basatia sensoramara eramanen nukeen galdetu diautan. Azkar ibili beharra dinat.\nEta bainurantz joan zen korrika\n«Suertedun neskatxa» esan zuen Fannyk urruntzen ikusiez.\nEz zegoen bat ere inbidiarik aipamen hartan; Fannyk, bere arima onez, egite bat ez beste konstatatzen zuen. Leninak suertea zuen; suertea, bai, Bernardekin batera Basatiaren ospe apart hura erdi banatua zuelako; suertea bere garrantzi gabeko pertsonan eguneko moda nagusia errepresentatzen zuelako. Ez ote zuen gonbitatu Fordtar Gazteen Elkarteko sekretarisak bere inpresioez hitzaldi bat ematera bada? Ez ote zen gonbitatua izan Aphroditoeum Club-eko urteroko bazkarira? Ez ote zen jadanik berbera irten azken berripaper sensibleetako batetan (modu ikusgarri, entzungarri eta ikugarriz) planeta guztitik zabalduriko eta konta ezinezko espektadore milioien aurrean?\nInspektore Mundialaren Bigarren Idazkariak afaltzera eta gosaltzera inbitatu zuen. Leninak Bere Fordtasun Juje Gorenarekin pasa zuen asteburu bat eta Canterbury-ko Artxitxantrearekin beste bat. Barruko eta Kanpoko Sekrezio Konpainiako Buruzagiak etengabe deitzen zion telefonoz, eta Lenina Deauvillera ere joana zen Europako Bankuko Gobernari Diputatuarekin.\n— Ederra dun hau benetan —Hala eta guztiz ere— aitortu zion Leninak Fannyri zer guzti hau tranpaz lortzen nabilalakoa ematen diautan barruak. Zeren denek aurren jakin nahi dutena baita nolako den Basati baten amodiogintza. Eta nik ez dakidala esan behar,—Leninak buruari eragin zion—. Gehienek, jakina, ez diautanate sinesten. Baina egia egia dun. Ez ailedi! —gaineratu zuen tristerik eta hasperenka—. Mutil ederragorik! Ez al da egia?\n— Baina, ez al hatzaio gustatzen, bada?— galdetu zuen Fannyk.\n— Inoiz baietzean egoten naun. Iheska diabilkidan beti. Ni gelara sartzen banatzaio, bera kanpora ateratzen ziaidan. Ez niaun ikutu ere nahi; ez diautan begiratu ere nahi. Batzuetan brasta itzultzen natziaion eta neuri begira begira harrapatzen dinat, eta orduan... beno, ba dakin gizonek nola begiratzen duten gustatzen hatzaienean.\nFannyk ba zekien, bai.\n— Ez dinat konprenitzen —esan zuen Leninak. Ez zuen, ez, konprenitzen, eta horrek larri ez ezik, zeharo endredatua zerabilan.\n— Ba dakin, bada Fanny: asko eta asko gustatzen ziaidan.\nGero eta gustatzenago zitzaion. «Ea, hada, gaur don aukera aparta» ziotsan bere buruari, bainu ondoren lurrinketan ziharduen bitartean. «Aukera aparta».\nPozaren pozez kantuari eman zion:\nBesarka nazazu amodioz horditxeraino,\nmuxuka nazazu hiltzear uzteraino.\nBesarka nazazu, maite, arrima zakizkit\nSoma bezain ona baita amodioa.\nLurrin organoak belar usaintsuzko kapritxo zoragarriki fresko bat jotzen zuen, erlabelarrezko eta ispilikuzko, erromerozko eta albasakazko, mirtozko, estragonezko zena; modulazio ausart multzo bat, matiz guztietatik, espezietatik anbar griseraino iragaten zirenak, gero, berriz ere sandalo, alkanfor, zedro eta belar ebaki berrien usainez (uste gabeko diskorde ikutu arin eta leun batzuez: giltzurrun saltsazkoak eta zerri-korotzezko ia sugestio batez), pieza hasi zeneko lurrin xume haietara bihurtzeko. Erlebelarrezko azken lehertzea ezereztu egin zen; txaloak entzun ziren eta argiak piztu. Musika sintetikorako makinan soinu inprimatuzko erroilua bueltaka hasi zen. Hiperbiolin, superbiolontzelo eta sedo-oboerako hirukote batek airea bere ahultasun atseginez bete zuen. Hogei eta amar edo berrogei konpas, eta gero, hondo instrumental horren gainean are gizatiar bainoagoa zen ahots bat txioka hasi zen; batzuetan eztarriz, batzuetan buruz, beste batzuetan xirula baten gisara, eta besteetan desiraz beteriko harmoniez kargatuta, Gaspar Foster-ek bajuz egindako markatik erraxki iragaten zen musikazko soinuen muga bereraino, sagu zaharraren txilioa bezalako xio batetaraino, behin (1770.ean Parmako Opera Dukalean, Mozart-en harritasunaren aurrean) Lucrezia Ajugari-k, Historiak halakoaz gogoratzen duen kantari bakarrak, jaurtiki zuen do altuena baino altuago zeneraino.\nBeren butaka pneumatikoetan patxadan jesarririk, Lenina eta Basatia usnatzen eta entzuten zeuden. Laster iritsi zen ikusteko eta ikutzeko mementoa ere.\nArgiak itzali ziren. Eta ilunetan suzko letrak agertu ziren, airean zintzilik ziruditela. «Hiru aste helikopteroan», Filme sentitzekoa, superkantatua, sintetikoz mintzatua, kolorezkoa eta estereoskopikoa lurrin organoaren laguntza sinkroniatu eta guzti.\n— Atxiki zakizkie butaka besoetako madari metalezko horiei —marmartu zuen Leninak—. Ez duzu bestela ikumen efektorik nabaituko.\nBasatiak obeditu zion.\nBien bitartean suzko letrak aldendu ziren; ondoren hamar minutu egin zuten ilunpe osoan. Gero, kolpe kolpera, itsugarri eta haragiz eta hezurrez agertu balira baino askozaz «errealago», errealitatea bera ere baino errealago, han agertu ziren besarkatuak beltz haunditzar baten eta Neskatxa Beta-Gehiago beilegi eta buru biribil baten irudi estereoskopikoak.\nBasatia ikarak hartu zuen. Hura zirrara ezpainetan sentitzen zuena! Esku bata ahora eraman zuen; kili-kiliak bukatu ziren. Ezkerra jarri zuen berriro metalezko madarian eta lehengo zirrara bera nabari berriro ere. Bitartean lurrin organoak amizkle hutsaren usaina hedatzen zuen. Ia azkenetan bezala, usotxo bat kurrunkaz ari zen pista ozenean: O..., ooo...! Eta segundoko hogei eta hamabi bibrazioan bakarrik, afrikar bajua baino ahots astunago batek erantzuten zuen: «A... Aaaaa! O, oooo! A... Aaaaa!» Ezpain estereoskopikoak berriro elkartu ziren, eta «Alhambra»ren sei mila ikusleen aurpegiko alderdi erogenoak dardar jarri ziren ia jasan ezineko atsegin galbanikoz. «Oooo...!»\nPelikularen argumentua guzti xinplea zen. Lehenengo «Oooo-Aaaa!»ketak bukatu eta minutu gutira, duo bat entzun eta amodio ezena bat ikusi zen hartz larru famatu baten gainean, zeinen ileak (Predestinatzaile Laguntzaileak arrazoi osoa zuen) bana banaka iku zitezkeen. Beltzak helikopteroko akzidente bat izan zuen eta buruz behera zetorren Plast! Hura bekokikoa! Aienerik franko jaurtiki zuen publikoak.\nPlastada hark pikutara bota zituen beltzaren egokimendu guztiak. Memento harez gero itsurik eta erorik irrikatzen zegoen neskatxa Beta harenganako. Neskatxak atzera egiten zion. Berak, ordea, ekin eta ekin. Burrukak, korriketak, etsai bati atakeak, eta azkenez epaskoa ikusgarri bat. Neskatxa Beta beilegia arrapatu eta airez aire zeramaten. Hiru aste pasa behar zuen zeruan zintzilik, —beltz ero harekin «tête-a-tête» guztiz antisozialean. Azkenez anitz menturen eta aireko akrobazien ondoren, hiru mutil gazte Alfa lerdenek askatzea lortu zuten. Adultoen Berregokitegi batera bidali zuten beltza eta pelikula ederki eta garbiro bukatu zen, neskatxa Beta Beilegia bere hiru salbatzaileen maitale bihurtzen zelarik. Gero hartz larruzko alfonbra agertu zen azkenengoz eta sexufoien zalaparta hotsean, azkenengo muxu estereoskopikoa ilunetan galdu zen eta azkenengo dardara elektrikoa ezpainetan hil zen, azkenetan dagoen ximeleta baten azken dardarak bezala, gero eta ahultzenago, azkenez, behin betiko, ximeleta geldi geratu arte.\nLeninarengan, ordea, ximeleta ez zegoen guztiz hila. Argiak piztu eta gero ere, jendetzaren artean, hankak arrastaka, aszentsorerantz zihoazela, ximeletaren irudiak kili-kilika zerraion Leninari, larritasunezko eta atseginezko hildoak eginez zerraion bere barruan. Leninak Basatiari besotik oratu eta bularren kontrara estutu zion. Basatia begira egon zitzaion apur batean, zurbil, minbera, deshaz beterik eta era batera desira hartaz lotsaturik. Ez, bera ez zen duin, bera ez zen...\nLeninaren eta Basatiaren begiek elkar jo zuten memento batean. Zenbat ondasun prometitzen zuten Leninaren begiek! Basatiak apartatu zituen bereak eta soltatu zuen Leninak oraturik zeukakion besoa.\n— Uste dut ez zenukeela honelako gauzarik ikusi behar —esan zuen noizbait mutilak, inguruko zirkunstantziei ezartzen saiatuez Leninaren perfekzioaren lehengo edo geroko edozein hutsaren edozein akats.\n— Nolako zertzuk, Johnn?\n— Pelikula nazkagarri hori bezalakoak.\n— Nazkagarria? —Lenina bihotzez harriturik zegoen—. Nik sekulakoa eritzi baitiot.\n— Zatar hutsa —esan zuen Basatiak haserre sutan—. Lotsagabea.\n— Ez dautzut konprenitzen —erantzun zuen Leninak.\nZergatik ote zen hain arraroa? Zergatik saiatzen ote zen dena hankaz gota botatzen?\nTaxikopteroan ia begiraturik ere ez zion egin Basatiak. Inoiz azaldu gabeko boto indartsuek loturik, aspaldi preskribituak zeuden legeak obeditzen zituelarik, jesarrita zirauen, ixil ixilik, aurpegia alborantz bueltatua. Noizik noizera, hatzamar batek eten zorian dagoen kordel tentso bat pultsaturik bezala, gorputz osoa dardartzen zitzaion bat bateko ikarra larrian.\nTaxikopteroak Leninaren etxeko azotean lurrartu Zuen. «Noizbait —pentsatu zuen pozez gainezka, jautsi zirenean—. Noizbait». Nahiz eta Basatia ordurarte txit aldrebes portatu zen. Farol baten azpian zutik, Lenina esku ispilu batean begiratu zen. «Noizbait». Bai, sudurrak dizdiztxoa egiten zion. Borlatik eroritako hautsak astindu zituen. Basatiak taxia ordaindu bitartean, izanen zuen dotore jartzeko denbora. Leninak sudurra hautseztu zuen, berekiko zioelarik: «Bai lerdena dela gero. Ez luke hain lotsor izan behar Bernardek bezala. Eta hala ere, ... Beste edozeinek aspaldi egina zuen ia. Baina orain, noizbait...». Ispiluto biribilean zekusan bere aurpegi zatiak iriparre egiten zion.\n— Gabon —esan zion atzetik ahots ito batek.\nLeninak buelta osoa eman zuen. Basatia zutik zegoen taxiko atean, berari adi adi. Bistakoa zen so eta so egon zitzaiola bera hautseztatzen ari zen denbora guztian, zain —baina, zeren zain?— edo dudan, erabaki nahiez eta ezinez, pentsaketan, pentsaketan... Leninak ez ziezakeon antzik ere eman zer pentsamentu ote zerabilan.\n— Gabon, Lenina —berriro ere Basatiak.\n— Baina, Johnn... Nik uste nuen... Nahi dut esan, ez al zatoz...?\nBasatiak atea itxi eta aurrerantz makurtu zen pilotuari zerbait esateko. Taxikopteroak gorantz egin zuen. Aparatuaren azpiko leihoskatik beherantz begiraturik, Basatiak Leninaren aurpegia ikusi zuen, gorantz begira, zurbilik farolen argi urdinera. Ahoa zabalik, deika zegokion. Haren irudia, perspektibak mendratua, urrunean galdu zitzaion. Azotea koadratuak, gero eta txikiago, ilunbezko ozeano batean hondatzen zela zirudien.\nBost minutugarrenean, Basatia bere gelan zegoen. Arratoiek jandako liburua bere zokotik atera, erlijiozko arretaz haren orri lohi ximelak bueltatu eta Otelo irakurtzen hasi zen. Otelo ere beltza zen «Hiru aste helikopteroan:» pelikulako protagonista bezala.\nBegiak xukatuaz, Leninak azotea zeharkatu zuen aszentsoreroino. Hogei eta seigarren pisuraino jausten zen artean, soma tubo bat atera zuen, Ez zion gramo bakar bati asko eritzi halako pena haundia ordaintzeko. Baina bi har bazezan biharamunean garaiz ez altxatzeko arriskua zukeen. Diferentzia partiturik, ezkerreko eskuaren ahurrean, berau katilu gisa jarrita, gramo erdiko hiru pastila ezarri zuen.\n Eternity was in our lips and eyes (Antonio eta Kleopatra, I, 3)\nIn forty minutes (Uda-gauerdi batean Amets, II, !)\n Eton (Windsor ondoan) orain mutil aristokratentzako «public school» bat da, hots, bigarren estudioetarako eskola dotore bat.


Zertarako behar du euskarak marketina? | Euskara eta Publizitatea\n« Publizitatea 2.0\nPertzepzioa errealitatea da (I) »\nIzenburu hori du ARGIA astekariak eskatuta idatzi dudan azken artikuluak. Aste honetako zenbakian plazaratu dute (2.054. zenbakian), eta sarean ere eskuragarri dago Sareko Argian hemen eta Erabili.com-en ere bai hemen.\nEuskara sustatzeko bide eta moduen inguruan hainbeste hitz egiten eta idazten den garaiotan, harrigarri samarra ere bada gurean inork oraindik marketin ikuspegia hautatu ez izana ekarpen bat egiteko asmoz.\nEuskararen inguruan filologiatik, soziolinguistikatik, psikosoziolinguistikatik eta beste hainbat esparrutatik jarduten den garaiotan -baita matematiketatik ere-, zergatik ez dugu baliatzen euskaldunok gaur egun merkatuetan eta pertsonengan eragiteko dagoen tresna eraginkorren(etako)a omen dena?\nMarketin mix-aren lau osagaiek ematen duten ikuspuntua euskarari aplikatuz gero, ondorio eta lan ildo interesgarriak atera daitezke:\nMunduko hizkuntzen merkatuan, gainerakoak beste bada euskara. Gure produktua ez da bere lehiakideak baino kaxkarragoa.\nKimikaz, surfaz, astrofisikaz, sexuaz… edozeri buruz hitz egiteko balio du euskarak. Aukera handiak eskaintzen ditu, egia den arren erabiltzaileok zailtasunak ditugula euskaraz gai askoren inguruan erdaraz bezain aise aritzeko.\nProduktuak berak, ordea, ez du aitzakia handirik. Kontsumitzaileok gara gure hizkuntzari zuku guztia ateratzeko gaitasunik ez dugunak. «Gehi dezagun ez dela berez hizkuntza kamutsik, horrelako hutsik ageri baldin badu, zorrotz zezaketen adina zorroztu ez dutenena dela soil-soilik errua, behiala Axularrek zioenez». (Koldo Mitxelena).\nProduktuak izango du zer hobetua, seguru asko, baina haren sustapenean ditugun arazo edo ahuldade nagusiak ez daude hor; gure produktua benetan ona, kalitatekoa dela ikusten baita -baliagarria, gozagarria-, hiztunak hura erabiltzeko maila nahikoa txukun bat bereganatzen duenean.\nEuskara garestia dela diote batzuek. Asko kostatzen dela harekin moldatzea. Euskara ez dela batere ekonomikoa kontsumitzaileentzat, eraginkortasun gutxiko egitura omen duelako.\nBaliteke hain aspalditik datorren produktuak, garaian garaiko premiei erantzuteko aldaketa batzuk izan dituen arren, oraindik ere arazoren batzuk izatea gaur egungo komunikazio modu edo premietara moldatzeko, baina hori ez da nahikoa arrazoi azaltzeko zergatik ez dugun asmatzen haren sustapenean nahi genukeen neurrian.\nGure produktua ez da oro har ez konpetentziarena baino merkeagoa, ez eta garestiagoa ere, eta daukaguna dagoen horretan saldu behar dugu. Euskara etengabe hobetzen saiatu beharra daukagu aldi berean, jakina, baina ez gaitezen engaina euskara garestiegia dela pentsatu, eta hura ekonomikoagoa izan arte ezin aurreratu ahalko dugula sinestuz edo, are okerrago, hura ekonomikoago bihurtuta euskararen sustapena askoz errazago etorriko dela sinestaraziz.\nBestalde, euskara ikastea zaila dela errepikatzen dute askok behin eta berriz. Lehenbailehen ezeztatu behar dugun mitoa da hori. Produktu bat garestia edo merkea suertatzea pertzepzio kontua da sarritan (subjektiboa delako ordaintzen denaren eta ustez jasotzen denaren arteko erlazioa), eta sentsazio hori aldatu behar dugu, besteak beste hizkuntza franko dagoelako munduan gurea baino zinez zailagoak direnak. Txinera, esaterako, hizkuntza zaila da ikasten, guretzat behintzat, eta merketzat jotzen dute batzuek lan-munduan zabaltzen dituen aukerak kontuan hartuta.\nEz da erraza gure produktua edozein bazterretan topatzen, ezta bere merkatu naturalean ere. Zer hobetu handia daukagu, beraz, alor honetan.\nBertakoa izan arren, desabantailan dago gure produktua, orain gutxi arte merkatu-erregulatzaileek baztertua eduki dutelako. Gainontzeko lehiakideen estatus bera behar luke gure produktuak, gutxienez, aukera berdintasunean lehiatzen hasteko. Eta horretara heltzeko, euskararen aldeko ekintza positiboa beharko da, merkatuan eragin ahalmena dutenen laguntza aktiboa.\nLegearen babesa falta du oraindik ere euskarak, batez ere EAEkoak ez diren euskal lurraldeetan, indarberritzen joateko, «salmenta-puntu» berriak lortzeko eta kontsumitzaile eta erabiltzaile masa zabalago batengana heltzeko aukera gehiago izan ditzan.\nGure produktuaren izaerak, gainera, argudio sendoak ematen ditu harentzako banaketa zabalago bat eskatu edo lortzen saiatzeko: kulturaren ikuspegitik altxor bat delako, ikuspegi ekologistatik bizitzen jarraitzeko eskubidea duelako, ikuspegi demokratikotik herritar askoren nahia eta eskubidea delako…\nEsparru honetan dugu zeregin handiena: xede-talde guztiek euskara produktu erakargarri gisa har dezaten lortzeko; euskarak onura asko, prezio arrazoizkoan, eskaintzen dituela sinestarazteko; euskarari banaketa hobea eman diezaioketen xede-talde guztiak pertsuaditzeko; banaketa txukuna duen lekuetan gehiagok/gehiagotan kontsumitu eta erabil dezaten lortzeko; gure produktua indartu eta hobetzeko estrategikoak diren esparruak (hedabideak, hezkuntza, kultur industria, publizitatea…) sustatzeko…\nEuskararen sustapenerako beharrezkoak diren helburu asko eta askotan paper zinez garrantzitsua joka dezake komunikazioak. Zer egin eta irabazi asko dute euskarak eta euskalgintzak komunikazioaren esparruan.\nHori, aurrena, sinestu egin behar da, ordea; eta hortik lor daitezkeen onura guztiak eskuratzeko beharrezko baliabideak jarri behar dira gero, jakina. Zer komunikatu asko dugu euskararen normalizazio bidean aurrerapausoak egiteko.\nBarne komunikazioa falta dugu, euskaldunon artean euskara sustatzeko oinarrizko estrategietan adostasun zabal batera iristeko. Komunikazioa landu beharko dugu, baita ere, euskara gizarte osoarentzat erakargarri egiteko; jendea euskaraz hitz egitera motibatzeko; erdal komunitatearekin zubigintza lanak egiteko…\nBizi garen munduan gauza guztiek dute marketinaren eta komunikazio egoki baten beharra. Are gehiago, txikiek dute tresna horien beharrik handiena, txikiek behar dute izan tresna horiek erabiltzen beste inor baino ausartago eta trebeago. «Txikiak handia benzi leidi, asmoz eta jakitez». Hobe genuke, madarikatu ordez, serio helduko bagenio marketinari, zereginik ez zaigu-eta falta.\nTresna bat baizik ez da marketina, arkatz bat bezala, zernahiren alde erabil daitekeena. Interneti buruz askok esaten zuten gauza berbera ondorioztatu beharko dugu, beraz, hemen marketinaren inguruan: «etzazu gorrotatu tresna; aitzitik, erabil ezazu zure helburuak erdiesteko».\nLaburpen hitzak: euskara, Komunikazioa, marketina\nThis entry was posted on 2006/09/15 at 00:00 and is filed under Euskara nola saldu, Hizkuntza marketina.\tYou can follow any responses to this entry through the RSS 2.0 feed. You can leave a response, or trackback from your own site.


Eskaintzen ditugun zerbitzuak | Biharko\nLehen menuaZerbitzu menua\nBIHARKOk laguntza-zerbitzu sare batean koordinatutako osasun-zerbitzu eta zerbitzu sozial malgu eta pertsonalizatuak eskaintzen ditu,\nLa red coordinada de recursos asistenciales gestionados por la Organización, nos permite:\nErakundea osatzen duten pertsona guztien artean ezagutzak partekatzea\nZerbitzu eta prozesu guztiak sistematizatzea, zerbitzuaren kalitatea hobetuz\nGastuak optimizatzea: ekonomia-eskalan sortutako deribatuak, egiaztapen erremintak, espezializazioa…\nSinergiak baliatuz, Erakundearen eraginkortasuna eta efizientzia hobetzea\nEgunero-egunero egonaldi erosoa ziurtatzen dute zentroek, geure filosofian oinarritutako arreta eta zerbitzuek ematen duten bermeari esker. Zentroaren kudeaketa eta zuzendaritzatik hasita, garbiketa zerbitzu, mantenu edo instalakuntzen mantentze-lanetaraino. Baita ileapaindegi edo podologia bezalako zerbitzu pertsonalen bidez ere. Talde osoaren ongizatea helburu duen prozesu baten parte dira zerbitzu guztiak.\nGainera, higiene, garbitasun edo estetika-zaintzarekin zerikusia duen banan-banako arreta zerbitzu pertsonalizatua dugu. Elikadura, botiken kudeaketa eta ekintza instrumentalen inguruan ere laguntzen diegu. Pertsona bakoitzak dituen beharrez jakitun gara eta beren egunerokoa ohikoa eta erosoa izan dadin buru-belarri aritzen gara.\nOsasun-zerbitzuei dagokienez, erizaintza tratamendu eta arreta, farmazia kontrol eta kudeaketa, ospitalizazioen segimendua, diagnosien balorazio integrala, errehabilitazioa, programatutako zentroetara egin beharreko presazko lekualdaketak eta pertsona bakoitzaren osasun egoera tratatzeko gainerako zerbitzuak eskaintzen ditugu.\nLaguntza psikosoziala etengabekoa da, eremu familiar, sozial eta komunitarioko bitartekaritza programen bidez, banan-banako arreta zerbitzu planei esker edota eremu hainbatetako pertsonei banaka nahiz taldeka ematen zaien laguntzarekin. Hezkuntza kulturaleko ekintzetan, ekintza sozialetan edota depresioa edo antsietatea bezalako aldarteak estimulatzeko eta/edo tratatzeko programetan parte hartzea hobesten dugu.\nFamiliek ere batasuna bultzatzeko eta eguneratuta mantentzeko zerbitzuak dituzte eskura, informazio, kudeaketa, parte-hartze eta arreta esparruetan.\nGeure eguneko zentroetan konfiantzazko giro atsegina topatzeko beharrezkoak diren zerbitzu eta zaintzak ditugu.\nGeure instalakuntzak eguneratuta daude beti, bai garbiketan, baita mantenuan ere. Pertsona bakoitzak egunerokoan behar dituen oinarrizko laguntzak ematen ditugu. Beharko balira, arazo pertsonalak kudeatzeko laguntza eta ekintza instrumentaletarako laguntza ere eskaintzen dugu.\nBestalde, erizaintza zerbitzua dugu. Arreta psikologiko, sozial eta aktiboa ere eskaintzen dugu, denbora modu positiboan erabiltzeko programen baitan. Laburbilduz, eguneko zentroa, beren bigarren etxea dela sentiaraztea da helburua.\nETXEKO LAGUNTZA ZERRBITZUA:(E.L.Z.)\nEtxeko Lagunzta Zerbitzua\nZerbitzu honen bitartez, arreta behar duten pertsonei laguntza eskaintzen diegu, beren etxeetan egunerokoa ongi burutu ahal izan dezaten. Helburua da beren autonomia hobetzea, higiene eta elikadurarekin zerikusia duten zerbitzu pertsonalizatuen bidez, baita etxeko-lanekin zerikusia dutenekin ere, hala nola, garbiketa edota arroparen antolaketa.\nOSTATU BALIOANIZTUNEN ZERBITZUA: (B.O.Z.)\nOstatu balioaniztunen zerbitzua\nEtxe baten ordezko funtzioa betetzen du Ostatu balioaniztunen zerbitzuak.\nMendekotasun maila baxua duten pertsonentzat egokiak diren zerbitzuekin hornituta dauden etxebizitzak ditugu. Norberaren etxeko bizi kalitate maila beretsua bermatu dezakegu. Horrela, burujabetasuna eman eta, isolamendua eta bakardadea ekidin ditzakegu, etengabeko arreta eta azterketa bat eginez. Pertsonen beharrizanak asetu eta garapen pertsonala hobetzeko zerbitzuak eskaintzen ditugu, geure komunitatean integratuz.


Zuek zarete terroristak –\nSendoa Jurado Garcia, Amnistiaren aldeko militanteak, Ahotsa.info atarian.\nAzpimarratzekoa da preso ohien desjabetzen zerrendan Langraitz Bideko hainbat ere sartu izana, zapaltzaileek ezarritako jokoan parte hartzeak inolako bermerik ez dizula ematen erakutsiz. Klinex baten antzera tratatuko zaituzte aukera emanez gero: erabili eta bota.\nEta galdera saihestezina da: zergatik orain erantzukizun zibila deritzana ordaindu arazteko operazioa? Erantzuna historiari begirada emateak emango digu, izan ere ohikoa izan baita gerra irabazten dutenek galtzaileen ondarea lapurtzea, erabateko umiliazioa. Ez dute gutako bakoitza zigortu nahi, baizik eta proiektu politiko oso bat. Estatua sentitzen da irabazle eta gutako asko burumakur dago, borrokak eragin dizkigun ondorioak balantzan jarrita, hau guztia merezi izan duen jakin asmoz. Orduan, Francok gerra-botina eraman baldin bazuen, zergatik ez dute bere seme-alaba politikoek gauza berbera egingo beste gerra bat irabazi ostean?\nArg: NAIZ (Juanan RUIZ/ARGAZKI PRESS)\nEspainiako Barne Ministerioak esan zuen operazio honek “ezker abertzalearen baitan kontraesanak sortzea bilatzen” zuela, eta noski sortu dituela askoren artean. Gure buruak sozialistatzat ditugun arren jabetza pribatua ikutu digute, maisuki gainera, hipotekek jendea itotzen dutelako, eta alde horretatik kolpatu izan gaituzte aspaldi. Konturatu dira kartzelak “zuzentzen” ez duena isunek eta enbargoek zuzentzen dutela.\nBukatzeko eta lehen esan dudan bezala, garrantzitsuena eraso hau politikoa dela ez ahaztea da, eta ondorioz erantzuna nahita nahiez politikoa izan beharko duela. Ez dut inor epaituko eta ez diot inori esango zer egin behar duen, ulertzen dudalako eraso honek egoera larriak sortu dituela. Hala ere, gogorarazi nahi dut erantzuteko hartzen dugun jarrerak beste batzuen etorkizunean izango duela eragina.\nHorregatik argi daukat nik ez dudala ezarritako zigorraren euro bakar bat ere ordainduko nire borondatez. Egia da ezer gutxi daukadalako ezer gutxi kendu ahal didatela, baina ez dut inolaz ere onartuko faxismoari aurre egitea terrorismoa denik. Kasu honetan ere borroka da bidea.\nZuek zarete terroristak Zuek zarete terroristak Zuek zarete terroristak\naministia, errepresioa, guardia zibila, operazioa, preso ohiak, presoak, zerga, zerga operazioa, Zuek zarete terroristak


Dopinaren Kontrako Euskal Agentziak 293 kontrol egin zituan 2018an - bizkaie.biz\nDopinaren Kontrako Euskal Agentziak 293 kontrol egin zituan 2018an\nBizkaie! 2019-03-04 07:54 Kirola\nKontrol gehien izan dituen modalidadeak: arrauna, errepideko txirrindularitzea eta errepideko atletismoa dira.\nEusko Jaurlaritzako Kultura eta Hizkuntza Politikako sailburu Bingen Zupiriak eta Jarduera Fisiko eta Kirol zuzendari Jon Redondok Dopinaren Kontrako Euskal Agentziak 2018. urtean izan eban jarduerearen txostena aurkeztu dabe. Eusko Jaurlaritzearen menpeko erakunde horrek dopinaren kontrako 293 kontrol egin zituan igaz, laginak jasoteko 60 misinoren bitartez. 13 kirol-modalidadetan egin ziran kontrolak: misinoen % 80 lehiaketen barruan eta % 20 entrenamendu edo kontzentrazinotan. Galarazotako substantzien konsumoa egiaztatu eben kontrako 11 emoitza baieztatu ziran igaz; horreetako 4ren kasuan, aitatu konsumoa baimendua egoan.\nEusko Jaurlaritzako Jarduera Fisikoaren eta Kirolaren Zuzendaritzearen konpromisoetako bat da dopinaren kontrako jarrerea kirol arloan. Tolerantziarik eza da gure konpromisoa eta, horretarako, gero eta aintzatezpen handiagoa dauen Dopinaren kontrako Euskal Agentzia lako erreminta bat dogu Euskadin, nabarmendu dau Zupiria sailburuak.\nEusko Legebiltzarrak Dopinaren kontrako Legea aldatzea onartu eban igaz eta, ordutik, araudiak berariaz jasoten dau Dopinaren Kontrako Euskal Agentziak dauela dopinaren kontra Euskadin burrukatzeko eskumena. Espainiako mueta horretako entidadeetako bat da Dopinaren Kontrako Euskal Agentzia.\nEuskal Agentziaren helburua da 300 kontrol inguru egitea urtean, Estadu askoko nazino-mailako dopinaren kontrako agentzia askok egiten dituen kontrolak gainditzen dauen kopurua. Igazko 293 kontrol horreekaz, 2017n baino kontrol bat gehiago eta 2016n baino 116 kontrol gehiago egin ziran, izan be, 2015. urtea da igazko kontrol-kopurua gainditzen dauen bakarra (302 kontrol). Misinoen % 80 eta kontrolen % 88 kirol-lehiaketen barruan egin ziran.\nJasotako laginen % 86 gizonezkoenak ziran; % 14, barriz, emakumezkoenak. Laginak jasoteko bisitautako ekitaldiei jagokenez, % 68 erkidego-mailako ekitaldiak ziran, % 23 nazinoarteko kirol-ekitaldiak eta kasuen % 9an Estadu-mailako probak ziran.


Gorbeialdeko infernu karstikoa | EIBZko liburutegia\nGorbeialdeko infernu karstikoa\n2014/05/19 -n Amaia-kargitaratuta\nAsier Aranzabal / 2014-05-16 / 602 hitz\nItxinako mendigune karstikoan ibilbidea egingo dugu, leize eta zuloz beterik dagoen eremuan. Paisaia labirintikoa da, eta, beraz, zaila da ondo orientatzea. Arreta handiarekin egiteko ibilbidea da.\nGorbeia mendiaren ipar-mendebaldean eta haren ondoan, Itxinako mendigune karstikoa dago. Batez besteko altuera 1.110 metro izanik, mendigunea inguratzen duten paretak erraldoi eta bertikalak dira. Zerutik begiratuta, karratu irregular baten itxura du, horren erpinetan kotarik garaienez babestua: Lekanda (1.309 m), Axkorrigan (1.099 m), Altipitatx (1.171 m) eta Gorosteta (1.259 m).\nBarnekoa paisaia karstikoa da, irregularra, zulo sakonez eta leizez beterikoa, eta baita aiztoa bezain zorrotzak diren harkaitzez inguratua ere. Haitz artetik pagoak sortzen dira han eta hemen, lekurik harrigarrienetan ere. Ondorioz, paisaia labirintikoa da, oso antzerakoa, orientatzea zaila suertatzen delarik. Bidexka nagusiak ondo markatuta dauden arren, bai margoekin, bai cairn-ekin eta bai mendizaleen joan-etorriek eragindako higadurarekin, hurrengo lerroetako ibilaldia behe lainopean edota elurretan ez egitea gomendatzen da, aditua izan ezean.\nMendiko botekin egitea gomendatzen da, harri eta zirrikitu artean labaindu eta hanka sartzeko arriskua baitago. Infernu karstiko honetan ez da bakarrik ibili behar, ezta lagunarekin solasean ere; bideari adi ibili behar da, begirada hogei bat metro aurrerago kokatua, bidearen arrastoak arakatzen, behin eta berriz, atsedenik gabe. Adi ez doana aise sorginduko dute bertako lamiek edota Marik, eta bidea edonon dagoela uste izango du, edozein bihurgunetan bidearen arrastoa galduz. Paisaia basatien zaleentzat, aldiz, abentura gune aparta da Itxina.\nIbilaldia Pagomakurre (883 m) atsedenlekuan hasi behar da, Areatzatik datorren porlanezko pistaren bukaeran, alegia. Ekialdera hasten den bide lokaztua konifera basoan barrena doa, kareharrizko harresiaren oinetan dagoen pentzera irten arte. Hegoalderantz igoz, begien bistan dago Atxulaur begia (1.086 m), Itxinarako sarbidea. Joxemiel Barandiaranek jasotakoaren arabera, garai batean Zezengorri agertzen omen zitzaien, ahotik sua zeriola, hildako lapur batek han ostendua zuen urrearen bila joaten zirenei. Lapurraren hezurrak ekarri zituztenean, zezenak agertzeari utzi zion, eta urre guztia aurkitu omen zuten.\nAte natural hori zeharkatu ondoren, xenda Atxuloko trokea izeneko zokogunera jaisten da, eta bitan banatzen da. Supelegor kobazulora joateko, hego-mendebaldera hartu behar da. Bidea sigi-sagan doa, hego- eta ipar-mendebaldera norabideak tartekatuz. Laster, Itxulegor kobazuloaren ondotik pasatu behar da, eta aurki Mariren Supelegor koba erraldoia agertuko da, Axlaor sakounearen gainean.\nAtxuloko bidegurutzera bueltatu behar da berriz, eta hego-ekialdera, Kargaleku aldera doan bidea hartu. Aurrerago, cairn baten erreferentzia hartuta hegoaldera (eskuinera) okertu behar da (adi!). Basotik atera eta zelaira heltzean, hego-ekialdera (ezkerrera) hartu behar da berriz, aldapan gora (erne!). Aldaparen gorenean, eskuinera begiratuz Lexardi arditegia ikus daiteke, Itxinako azken artzainaren txabolaren ondoan. Kargalekura joateko, hegoalderantz jo behar da orain, belardi irekian markak non dauden arakatuz. Poliki-poliki ekialdera okertu behar da basoarekin topo egin arte. Basoan zehar jaitsi, eta Lekandara (iparraldera) doan bidegurutzearekin bat egiten da. Segi hego-ekialdera aldapan gora eta basoan barrena. Azkenik, Kargaleku lepoko (1.117 m) balizara heltzen da.\nNeberabarrirako markei jarraikiz, hego-ekialdera ibili behar da orain. Zokogune sakon baten aurretik, ezkerrera (ekialdera) aldatu behar da aldapa pikoan gora, basoan barrena. Adi desbideratze horretan! Karstaren gainean goroldioa nagusitzen da, eta markak desagertzen dira. Norberak aurkitu behar du bidea Uresartutendan Atxara (1.185 m), Kargalekuko amildegiaren gainera heltzeko. Gorosteta tontorrera joateko, hegoalderantz egin behar da kareharriaren eta zuhaitzen artean. Aldaparen hasieran orbelak berak bidea egiten du sigi-sagan, basotik atera arte. Hortik aurrera cairn-ak lapiaz artean gidari izango dira gailurreraino (1.259 m).\nGailurraren gandorrari hegoalderantz jarraikiz, Ipergorta lepo belartsura jaitsi bezain azkar, ekialdera okertu, GR marka gorri eta zurien atzetik. Mendiaren ondoan mantendu basoan sartu arte.\nBeherako zidorra Arrabara doan arren, bide erdian, eskuinera desbideratu behar da, Arrabaltxa mendilerroko tontorrak zapaltzeko: Aldabe (1.176 m), Artalarra (1.163 m) eta Gatzarrieta (1.183 m). Zer hoberik ibilaldia bukatzeko Arrabako aterpean arrautza frijituak eta txorizo platerkada baino. Sabela ondo beteta Pagomakurrera aise jaisten da, iparralderantz doan pistari jarraikiz.\nKategoria Berria egunkaria, Ibilbidea, etiketak 2014, Asier Aranzabal, Berria, Bizkaia, Ibilbidea by Amaia. Gorde lotura.


‘39 idazle nafar’, adin eta joera guztietako idazleentzako plaza | El Diario Vasco\nCulturas‘39 idazle nafar’, adin eta joera guztietako idazleentzako plaza\n‘39 idazle nafar’, adin eta joera guztietako idazleentzako plaza\nJose Angel Irigarayk editore-lanak egin ditu, Fertxu Izquierdorekin batera. / F.I.\nNarrazio-bilduma honetaz gain '2016ko mikro-ipuinen lehiaketa' liburuxka plazaratu du Pamiela etxeak\nFELIX IBARGUTXI Viernes, 7 julio 2017, 12:22\n'39 idazle nafar' izeneko liburua plazaratu du Pamiela etxeak. Hango 39 idazleren lan bana daude bilduta bertan, gehienak narrazioak eta lauzpabost orrialdekoak. Badira tartean Nafarroa Behereko idazle batzuen lanak ere, hala nola Aurelia Arkotxa, Itxaro Borda eta Marikita Tambourinenak. Koordinazio lanean Fertxu Izquierdo jardun da, Jose Angel Irigaray izan duelarik laguntzaile, eta batak nahiz besteak ere ekarri dute testu bana bildumara.\nBerrogei idazleri baino gehiagori egin zitzaien gonbita, testuren bat bidal zezaten, eta askok eman zuten baiezkoa, bistan denez. Idazle ezagunekin batera, badaude aurpegi berriak ere, adibidez liburuari hasiera ematen dion testuaren egilea: Ane Ablanedo. 'Tori, Urdanga' ipuin erotikoa idatzi du. Beste 'berri' batzuk Ipar Alkain, Tania Arriaga eta Leire Alonso dira.\nIdazle oso ezagun batzuek ez dute lanik bidali, era askotako arrazoiak direla medio, baina aipatutako Itxaro Bordaz gain, Luis Gardek, Aingeru Epaltzak eta Patziku Perurenak hartu dute parte, adibidez.\nTankera askotako idazlanak irakur daitezke, batzuk klasikoak, besteak esperimentalagoak. Idazleei baldintza bat ipini zitzaien: idazlanek nolabaiteko lotura eduki behar zuten Nafarroarekin.\nAbizenen ordena alfabetikoan eskaintzen dira lanak eta Iñaki Zabaleta eta Patxi Zabaletarenak dira azkenak.\nHerenegun liburuaren aurkezpena egin zuen Donostian –bertako Liburu eta Disko Azokaren harira– Jose Angel Irigaray editoreak. Esan zuenez, Pamielak iaz ateratako '24 relatos navarros' bildumaren jarraipen moduan hartu daiteke oraingo liburua, eta emaitza hau «Nafarroako letren argazki panoramikoa» ere bada. «Adierazten du gaur Nafarroan zer lantzen den. Eta argitalpenak badu beste bertute bat: adore-emale izan daitekeela idazle hasiberrientzat».\nAzpimarratu zuen belaunaldi ezberdinetako autoreen lanak irakur daitezkeela bertan, hasi 80urtetik gora dituen Eñaut Etxamendirekin eta 1994an jaioa den Leire Alonso burlatarrarekin bukatuz; 2015eko Iparragirre sariaren irabazlea, bera.\nEsan bezala, bada lan esperimentalik ere. Iñigo Astiz kazetari eta olerkariak egin duen narrazioan bi plano paralelo daude tipografikoki eta modu paraleloan doazenak. Lerro bakoitiek letra-mota bat daukate, bikoitiek beste bat. Inma Errearen narrazioan, berriz, protagonista nagusia maleta bat da.\nTartean bada Patziku Perurenaren artikulu hau ere: 'BAK: basajaunaren Azken Kantua'. Leitzako idazlea baieztapen oso deigarri batekin datorkigu: «Basajaunak ez du mitikotik deus». Perurenaren iri-tziz, jabe handi zirenei esaten zitzaien basajaun, alegia, Aralarko Jauna, Iratiko Jauna, Aldudeko Jauna eta Bertizko jauna ziren basajaunak. Eta ez ziren basokoak, eta are gutxiago basatiak. «Juxtu alderantziz: bere mendeko basajende artera doan jauntxo hiritarra», irakur daiteke artikuluan.\nBestalde, Pamiela etxeak '2016ko mikro-ipuinen lehiaketa' liburuxka atera du, non hainbat eskolatako neska-mutikoek –Lehen eta Bigarren Hezkuntzakoek– egindako idazlan laburrak irakur daitezkeen. D ereduko ikastetxeek ez ezik, A eredukoek ere parte hartu ohi dute, eta baita Iparraldeko batzuek ere. Euskokultur Fundazioa eta Pamiela bera dira antolatzaileak.\nSari bikoitza izaten da: bateko, Pamielaren beraren liburu sorta; besteko, pertsonaia ezagun baten bisita ikastetxera. 2016an, adibidez, Oier Sanjurjo futbolariaren bisita izan zuten saritzat. Aurreko urte batzuetan Bernardo Atxaga, Mariasun Landa eta Ruper Ordorika izan dira bisitariak.\nLiburuon aurkezpenean, Jose Angel Irigarayk Nafarroako idazle-sistemaren errepaso zabala egin zuen. Iruñean 1942an jaioa, nafar idazletzat du bere burua, nahiz bizitzako urte gehienak Donostian eman dituen. «Orain dela berrogei urte, idazle gehienak apaiz eta fraideak ziren. Bazegoen salbuespen nabarmen bat, Mariano Izeta baztandarra; 'Dirua galgarri' izeneko polizi nobela publikatu zuen 1962an 'Auspoa' bilduman. Antonio Zavalak obra egokitzat jo zuen bere bilduma horretarako, bazekielako Izetaren idazkera herrikoia zela, baina berez literatura beltzeko obra da hori». Jose Mari Satrustegi ere idazle nafar atipikoa izan zen, besteak beste sexuaz idatzi zuelako, baina ikasketaz eta ogibidez apaiza zen.\nFraide kaputxinoek pisu berezia izan zuten duela mende erdiko Nafarroako sistema literarioan. Ordena horretako kide batek, Aita Felipe Murietakoak, 'Umeen Deia' aldizkaria jarri zuen abian, non haurren idazlanak publikatzen baitziren. Jose Angel Irigarayik ongi ezagutu zuen:«Zortea izan nuen gizon haren kolaboratzaile izateko 1968ra arte. Gero kulturan pisua izango zuten batzuek hantxe publikatu zituzten beren haur garaiko lehen lantxoak, hala nola DonostiakoZumalabetarrek, Ormaiztegiko Garmendiatarrek, Sagrario Alemanek berak... Ipuin xumeak ziren, baina Norbert Tauer euskalariak esan zuen oso gustura irakurtzen zituela».\nMaría Cueto se adentra en la geometría de la naturaleza Plácido Domingo: «Disfruto todos los días de la música»


Enpresentzako kontratazio arduratsua - Lantegi Batuak\nLantegi Batuak / Kontratazio arduratsua / Enpresentzako kontratazio arduratsua\nKONTRATAZIO ARLOKO AHOLKULARITZA\nDESGAITASUNA DUTEN PERTSONAK ENPRESETAN LANERATZEKO BIDE-LAGUNTZA INTEGRALA\nDesgaitasuna duten pertsonak kontratatzeko interesa duten enpresa publiko zein pribatuentzako doako baliabideak eskaintzen ditugu. Lagundutako Enpleguaren arloko espezialista talde bat aritzen da horretan.\nDesgaitasunari buruzko Lege Orokorrari (antzinako LISMI) eta desgaitasuna duten pertsonak kontratatzeko laguntzei buruzko informazioa ematen dugu.\nDesgaitasuna duten pertsonek lan egin dezaketen postuak identifikatzen ditugu eta lanpostu horien baldintzen analisia egiten dugu.\nLanpostu bakoitzerako profil egokiena duen pertsona bilatu eta prestakuntza ematen diogu, bere lana behar den moduan egin ahal izateko.\nKontratatutako pertsonarekin etengabeko harremana mantentzen dugu, behar dituzten babesak eskaintzeko.\nZertan datza lagundutako enpleguaren inguruko programa?\nEnpresei aholkularitza ematen dien doako zerbitzua da. Hautaketa prozesuaz, desgaitasuna duen pertsonaren prestakuntzaz eta jarraipen osoaz arduratzen da.\nZein kasutan egon daiteke salbuespena?\nLan-eskaintza estaltzeko desgaitasuna duten enplegu-eskatzailea nahikorik ez dagoenean. Era berean, desgaitasuna duten pertsonak enpresa zehatz batean laneratzeko produkzio edo antolakuntza arrazoiak edo arrazoi ekonomikoak egon daitezke.\nZeintzuk dira bestelako neurriak?\nZuzeneko kontratazioaren bidez legea bete ezin duten enpresek, salbuespen ziurtagiria eskuratuta, bestelako neurri batzuen bidez bete dezakete Desgaitasunari buruzko Lege Orokorra.\nSaltzaile eta Apal-hornitzailea\n“Talde bat gara eta lana denon artean egiten dugu. Ordutegia ona da, lana entretenigarria da, eta egunero ditut egiteko desberdinak. Gauzak ondo egin nahi ditut; horrela, nire moduko beste pertsona batek ere izan dezake hemen lan egiteko aukera.”\n“Garbiketa-enpresa batean lan egiten dut. Hipermerkatu bat garbitzen dugu. Gustuko dut lana. Positiboa iruditzen zait lan-prestatzaile bat edukitzea; izan ere, laneko aspektu guztietan ematen dit aholkua: lana bera, kideak, enpresa, eta abar.”\nOrdenantza – Funtzionarioa\n“Bizkaiko Foru Aldundiak adimen-desgaitasuna duten pertsonentzako lehenengo oposaketa antolatu zuen, eta aurkeztea erabaki nuen. Ahalegin handia eginda eta Lantegi Batuak-en Akademia Egokituan praktikak egin ostean, lehena geratu nintzen. 2019ko otsailetik Ordenantza lana burutzen dut Aldundiaren Ogasun eta Finantza sailean. Nire lana atsegin dut, taldeko kide sentitzen naiz, eta oso pozik nago. Lantegi Batuak-en Lagundutako Enplegurako programak beti lagundu dit”.\nESKATU AHOLKUA, KONPROMISORIK GABE\nE-posta bidez nobedadeak jaso nahi ditit\nDAGOENEKO PROBATU DUTEN ENPRESAK\nAtezaintza Zerbitzuko Arduraduna\n“Garrantzitsua da Administrazioak desgaitasuna duten pertsonen laneratzea bideratzea. Gure kasuan, ikusi dugu pertsona batzuk, lan-prestatzailearen laguntzarekin, oso ondo egokitu direla lanpostura, eta gaitasun, prestasun eta jarrera paregabea erakutsi dute.”\n“Lan-taldea zenbat eta anitzagoa izan, orduan eta hobeto funtzionatzen du. Esperientzia oso positiboa izaten ari da; taldeak zein bezeroek asko eskertzen dute Decathlonen lan egiteko harrotasuna eta gogoa helaraztea.”\nASLE Zuzendari Nagusia / Presidentea\n“Esperientzia oso aberasgarria izan da denontzako; Josu Arza, formula honen bidez kontratatutako langilea 2011n sartu zen, bazkide langile moduan, IZAReko gainerako langileen baldintza berdinetan.”\n“Erraztasuna guztiak eman dizkigute. Prestakuntza eta lan-planak egiteko laneko prestatzailearen laguntza izatea oso erosoa izan da, bestela lan hori guk geuk egin beharko genukeelako. Eta, ezer behar dugunean, beregana jo dezakegula jakiteak ere asko erraztu digu prozesua.”\n“Enpresa jarduerak ez du berdintasun eta gizarteratzearen aldeko faktore soziala ahaztu behar. Prozesua oso erraza izan da, ez da ezer berezirik egin behar izan. Lan-taldea oso inplikatuta egon da eta hori oso garrantzitsua izan da.”


2020-07-30 - Goierriko Hitza : Goierriko Hitza\nLarunbatean amaituko du Carlos Moranek 3000kmxNahia erronkaren lehen zatia\nGaur azken-hirugarren maratoia burutu du, hogeita batgarrena. Hogeita hirugarrena larunbatean beteko du, eta bizikletari ekingo dio ondoren.\nIñaki Galabideren margolanak ikusgai daude gizarte etxeko tabernan\nBere lanekin soilik egindako lehenengo erakusketa da. Abuztuaren 15era arte eta irailetik aurrera egongo da zabalik.\nBilore eraisteko lanei bide eman diete udalak eta ur zerbitzuek\n2018an jabez aldatu zenetik, lantegi barruko hondakinak ateratzen aritu dira. Enpresak eraiste proiektu berria aurkeztu du, udalak egindako eskakizunak eta Eusko Jaurlaritzaren oniritzia jasota. Uraren Euskal Agentziak ikusgai jarri du proiektua eta hiru asteko epea dago erreklamazioak egiteko.\n«Festak faltan botako ditugu, oso kuttunak dira gure artean»\nSan Ignazio auzoko jaiak oso kuttunak dira legazpiarren artean, baina aurten ez dute festarik izango. Iaz Gazte Asanbladari erreleboa eman aurretik, 12-bat urtetan Beti Gaztek antolatu ditu. Igor Iñurrategi izan da lan horretan jardun duenetako bat.\nEmakumeen Euskadiko eta Gipuzkoako txirrindulari txapelketak Seguran dira\nMaila guztietako txirrindulariak lehiatuko dira, bi karreratan, igande goizean. Partaidetza oparoa espero du antolakuntzak, proba eskasiagatik. Osasun segurtasun neurriak zehaztu dituzte. Legazpiko Santikutz proba ez da irailean ere jokatuko.\nJuan Mari Jauregiren oroimenez ekitaldia\nJuan Mari Jauregi oroitu dute Legorretan eta Batzar Nagusieran, ETAk hil zueneko 20. urteurrenean.\nEzohiko egoeran ere, Goierriko igerilekuak erabili dituzte herritarrek\nBizpahiru aldiz soilik bete da edukiera igerileku gehienetan, eta hori gertatu denetan bainua hartzeko txandak ezarri dituzte. Idiazabalen aurten 656 bonu saldu dituzte\nUztailak uzta berezia aurten\nAberats atzo ere produktu berriei dagokionez Ordiziako azoka. Baina salerosketetan, lehengo martxa dute amets ekoizleek. Irailean itzuliko gara asteroko kontakizunarekin.\nGazteak ginkana erraldoiarekin kidetuko dira\nAbuiztuaren 29an 'ginkana erraldoia' egingo dute, Porru kaleko festen ordezko moduan. Jai klasikoen ordez, jolasaren formatua aukeratu dute antolatzaileek, "gazteen arteko harremanak" bultzatzeko.\nAne Barandiaran softball jokalariak Basque Team-eko beka jasoko du\nKirol ibilbide luzea egin du Ane Barandiaran ordiziarrak. Entrenatu eta lehiatzeko beharrezkoa eta lehentasunezkoa den dedikazioa bermatzeko laguntza da


Lulach Eskoziakoa - Wikipedia, entziklopedia askea.\n1057ko abuztuaren 15a - 1058ko martxoaren 17a\nAberdeenshire, 1058ko martxoaren 17a (27/28 urte)\nFinnghuala (?) (en)\nMáel Snechtai of Moray (en)\nunknown daughter mi Lulach (en)\nLulach Eskoziakoa, (Eskoziako gaeleraz: Lughlagh mac Gille Chomghain), ezizenez Tairbith ("zoritxarrekoa") edo Fatuus ("tuntuna") (c. 1030, Moray, Eskozia - 1058, Rhynie, Aberdeenshire, Eskozia) Eskoziako Erresumako errege bat izan zen, garai hartan Alba erresuma izenaz ezagutzen zena. Azken errege zeltiarra izan zen.\nMoray etxeko bigarren eta azken erregea izan zen, Macbethen anaiordea, Malcolm III.ak berau hiltzean Macbethen jarraitzaileek errege ezarri zuten Malcomen aldekoei muzin eginez. 1057ko irailaren 8an koroatu zuten Sconen. Errege ahula zen ordea eta Malcolm III.ak bera ere hil egin zuen eta azkenean lortu zuen errege bihurtzea.\nWikimedia Commonsen badira fitxategi gehiago, gai hau dutenak: Lulach Eskoziakoa\nMacbeth Eskoziakoa Eskoziako Erresumako erregea\nOrriaren azken aldaketa: 27 otsaila 2019, 09:44.


Parisko Ituna (1763) - Wikipedia, entziklopedia askea.\nParisko Ituna, askotan Parisko bakea edo 1763ko ituna deitutakoa, 1763ko otsailaren 10ean sinatu zuten, Britainia Handiko, Frantziako, Espainiako eta Portugalgo erresumek. Hubertusburgeko itunarekin batera, Frantziar eta indiarren aurkako Zazpi Urteko Gerra amaitu zuen. Itunek Britainiaren Europaz kanpoko gailentasun epe luze bati zabaldu zioten bidea.\nItuneko artikuluen arabera, Frantziak Ipar Ameriketako kontinenteko lurralde guztiak galdu zituen, hala, ez zen gehiago hango britainiar kolonietarako mehatxua izango.\nLuis XV.a, Frantziako erregea\nGudan, britainiarrek itsasoz bestaldean garaipen asko izan zituzten Frantziaren aurka: britainiarrek frantziar Kanada konkistatu ez ezik, Indiako leku askotan ere garaitu zuten eta Karibe uharteetako frantziar koloniak harrapatu zituzten. 1762ko martxoan, Luis XV.a Frantziako erregeak bake elkarrizketen aldeko deia egin zuen.\nBritainiar gobernuari ere guda amaitzea komeni zitzaion -Zazpi Urteko guda oso garestia izan zen, eta gobernuak zorrez finantzatu behar izan zuen. Zordunak zalantzan zeuden Britainia Handiak finantza-merkatuetan eskatutako maileguak itzultzeko gai izango zen. Gainera, Jurgi II.a britainiar erregea 1760an zendu zen, eta haren ondorengoa guda amaitzearen aldekoagoa zen.\nBake akordioa sinatzeko lehenengo saiakerek huts egin zuten, alderantziz, frantziar eta espainiar diplomatikoek Famili-hitzarmena sinatu zuten. Hitzarmen horrek Espainia Britainia Handiaren aurkako gudan sartu zuen. Lord Bute Lehen Ministro britainiarrak Etienne-Francois, Choiseulgo dukea, frantziar diplomatikoarekin isilpeko elkarrizketak egiten jarraitu zuen eta 1762ko ekainean hitzarmen ez-ofizial bat lortu zuten. Butek baldintza onak agindu zituen, eta herrialde biek irailean enbaxadoreen trukaketa adostu zuten.\nNegoziazio formalak hasi zirenerako, egoera aldatu zen. Britainiarrek Habana hartu zutelako berria Europara heldu zen, eta hiriarekin batera Kubako kolonia osoa. Karlos III.a Espainiako erregeak uko egin zion itun bat sinatzeari Kuba itzultzen ez bazitzaion, baina britainiar legebiltzarrak ez zuen gudan irabazitakoa islatuko ez zuen itunik sinatuko.\nArazo horri aurre egiteko, Choiseul frantziar negoziatzaileak Ameriketako lurraldeak Frantzia, Espainia eta Britainia Handiaren artean birbanatzen zituen irtenbide bat proposatu zuen. Plan horren arabera, Britainiak Mississippiko ekialdeko frantziar lurralde osoa eskuratu zuen, eta Espainiak Kuba baina Florida Britainiari ematearen truke. Frantziaren Mississippiko mendebaldeko lurralde guziak Espainiari eman zizkioten, New Orleansko portuarekin batera. Indiako, Afrikako lurraldeen eta Mediterraneoko Menorca uhartearen truke Frantziak britainiarrek gudan harrapatutako Karibeko irlak berreskuratu zituen. Britainiar gobernuak Kanadako frantziarren erlijioa eta Ternuako arrantza eskubideak errespetatuko zituela agindu zuen.\nJurgi III.a, Britainia Handiko erregea\nChoiseulek Martinika, Guadalupe eta Santa Luzia uharteei eustea nahiago zuen Louisianatik Kanadaraino zihoan lurraldeari baino. Horren zioa ekonomian zetzan: uharteetako azukre industriak etekin handiak ematen zituen eta Kanada, berriz, frantziar ogasun publikorako zulo bat besterik ez zen. Kanadako galera frantziar ofizialentzat tamalgarria zen arren, ekonomiaren ikuspuntutik zentzu osoa zeukan.\n1762ko azaroaren 3an espainiar eta frantziar diplomatikoek negoziazioak burutu zituzten eta Parisko itunaren aurretiazkoak sinatu zituzten. Espainiar eta frantziar negoziatzaileek ere San Ildefonsoko ituna sinatu zuten, bertan, frantziar Louisiana Espainiari ematea berretsi zen. George III.a britainiar erregea eta haren ministroak itunaren alde bazeuden ere, britainiar publikoa ez. Hala ere, itunean amore ematen zitzaien gudaren aldekoei eta Legebiltzarrak Parisko ituna onartu zuen gehiengo zabal batekin (319 aldeko eta 64 aurkako) eta horrela Ituna indarrean egon zen 1763ko otsailaren 10etik.\nAnglo-amerikar kolonoentzat ituna teorikoki arrakastatsua izan zen. Kolonoak ez ziren gehiago frantziar inbasioaren beldur izango, britainiar lurraldeak Kanadatik Mississippiraino zabaldu baitziren. Mugetako indiarrentzat, ostera, oso kaltegarria izan zen haren estrategia eraginkorra apurtu baitzuen. Haren arabera, britainiarrek eta frantziarrek elkarren aurka egiten zutenean indioek aliantza onuragarriak egiten zituzten, bai batekin, bai bestearekin eta horrela haien lurraldeak anglo-amerikar kolonoen inbasioaren kontra babesten zituzten.\nParisko Itunak arrakasta handia zirudielarik ere, anglo-amerikar kolonoen eta britainiar gobernuaren arteko desadostasunak handitu zituen, bien Ipar Ameriketako interesak ez baitzetozen bat. Britainiar gobernuak ez zuen armada garesti bat mantendu gura eta, gainera, kolonoen eta indiarren interesak adostu nahi zituen britainiar gobernuaren mugari buruzko politikak porrot egiteaz gain, kaltegarria ere izan zen.\n1 Louisianako auzia\n2 Quebeceko auzia\nLouisianako auzia[aldatu | aldatu iturburu kodea]\nKontrakoa uste arren, Parisko itunean Frantziak ez zion Espainiari Louisianako lurraldea eman. Transferentzia hori 1762ko Fontainebleuko itunean gertatu zen, nahiz eta 1764ra arte publikoa ez egin.\nParisko itunak Britainia Handiari Mississippiko ekialdea eman zion (Baton Rouge hiria ere britainiar Mendebaldeko Floridako lurraldearen parte izango zen). New Orleansek, ekialdean dagoen arren, frantziar eskuetan jarraitu zuen (behin-behinean baina). Mississippi ibaiko korridore osoa bat izango zen berriro 1803ko Louisianako lurraldearen erosketaren ostean eta 1819ko Adams-Onis itunaren ondoren.\n1763ko itunaren VII. artikuluak dio:\n« VII.-Bakea oinarri sendo eta iraunkorretan ezartzeko, eta Ameriketako britainiar eta frantziar lurraldeen arteko mugen gaineko eztabaidak betirako konpontzeko; etorkizunerako, hauxe erabakitzen da: britainiar Maiestate Gorenaren eta Kristau Maiestate Txit Gorenaren agindupeko lurren arteko muga Mississippi ibai erdian zehar doan lerro batean ezarriko da, iturrietatik Iberville ibairaino; hortik, eta ibai horretan eta Maurepas eta Pontchartain aintziren barrena itsasoraino. Hori horrela izateko, Errege Kristau Txit Gorenak eskubide eta berme guziarekin Mobileko portu eta ibaia ematen dizkio britainiar Maiestate Gorenari, eta hauekin batera, Mississippi ibaiko ezkerrean daukan guzia edo eduki behar izango zuen guzia; New Orleansko hiri eta uhartea salbu,hauek Frantziarrak izaten jarraituko dute, Mississippi ibaiko nabigazioa aske izateko baldintzarekin, bai frantziarrentzat, bai britainiarrentzat, haren luzera eta zabalera osoan; iturrietatik itsasoraino eta batez ere, New Orleansko uharteko aipatutako zatian eta ibai horren eskumako barran, eta baita horren ahoaren goranzko eta beheranzko pasabidean ere. Are gehiago ezarri nahi dugu; inork ezin izango ditu herrialde bion ontziak gelditu, bisitatu, edo haiei zergarik ipini. IV. artikuluko Kanadako biztanleen aldeko erabakiak artikulu honetan aipatzen diren herrialdekoei ere ezarriko zaizkie. »\nQuebeceko auzia[aldatu | aldatu iturburu kodea]\nItunaren IV. artikuluak Kanadako katolikoen aldeko bermeak ezarri zituen. Artikulu hauek askotan aipatzen dituzte Quebeceko lege sistema Kanadakoaren aldean oso bestelakoa dela frogatzeko.\nArtikuluak Kanadatik 18 urteko oztoporik gabeko ateratzeko epea ezarri zuen. Horren ondorioz, “Cajun” deitutako emigratzaile asko orain Acadiana deitzen den Louisianako eremu batera mugitu ziren, Frantziaren menpe izaten jarraituko zuela pentsatuz; baina mugitu zirenean, Louisiana Espainiari eman ziotela aurkitu zuten.\n« IV. Kristau Maiestate Txit Gorenak uko egiten die Eskozia Berria edo Akadiaren eta haien zati guzien gaineko dituen edo litzakeen asmo guziei; eta osorik eta menpeko lurraldeekin batera ematen dio, Britainia Handiko erregeari: are gehiago, Kristau Maiestate Txit Gorenak aipatutako Britainiar Maiestateari emango dio, aginte osoarekin: Kanada, menpeko lurralde guziekin; Cape Breton uhartea eta baita San Laurendi ibaiko eta golkoko uharte eta itsasertzak ere, eta orokorrean, arestian esandako lurraldeen pean dagoen guzia: lurrak, uharteak eta kostaldeak; subiranotasun, jabetza eta edukitzearekin, eta itunen bitartez jasotako eskubide guziekin, edo bestela, orain arte Kristau Maiestate Txit Gorenak eta Frantziako koroak izan dituzten eskubideak aipatutako lurraldeen, uharteen, lekuen, itsasertzen eta biztanleen gainean; eta hala, Kristau Maiestate Txit Gorenak esandako erregeari eta Britainia Handiko koroari ematen dio aipatutako guzia, eta hori erarik zabalenean, mugarik gabe eta emate horretan atzera egiterik ez daukalarik edo goian esandako edukitzean eragozpenik ezin diolarik egin. »\n1763ko nazioarteko itunak


Pelleta Erosi - Naturbero\nEnergiaren testuinguruan, biomasa prozesu biologiko batean modu naturalean edo eraginda sortu den eta energia-iturri gisa erabil daitekeen materia organikoa dela esan dezakegu. Hori dela eta, biomasa ekosistema naturaletan sortutako baliabide energetikoa da. Biomasan lortutako erregaiei bioerregai deitzen zaie eta solidoak (pelletak, oliben hezurrak…) likidoak (biodiesela…) edo gaseosoak (biogasa) izaten dira. Biomasaren baliabide horiek, oro har, honela sailka ditzakegu: nekazaritzakoak eta basokoak.\nPelletak egurrarekin egindako erregai granulatu mota bat direla esan dezakegu. Zerrautsaren prentsaketa bidez fabrikatzen dira eta ligninak aglomeratzaile gisa funtzionatzen du. Ez dago itsasgarririk edo beste substantziarik erabili beharrik; egurra besterik ez. Prozesu horrek itxura distiratsua, bernizatuta baleude bezalakoa, ematen die eta jatorrizko egurra baino dentsoago bihurtzen ditu.\nEgurra erretzea ez al da zaharkitua, ez-eragingarria eta zikina?\nDuela ez horrenbestera arte, egurra zen espainiarrek berotzeko gehien erabiltzen zuten erregaietako bat ikatzarekin batera. Gaur egun, duela 40 urtetatik gutxi gorabehera, beste herrialde batzuetatik inportatzen ditugun erregai fosilak (petrolioa eta gas naturala) dira gure etxeak berotzen dituztenak eta, aldi berean, gure basoak albo batera utzi ditugu.\nIraultza teknologikoak eta kontsumo arduratsurako mentalitate-aldaketak Espainian ez ezik, Europa osoan ekipoen eta bioerregaien teknifikazioa eragin dute. Eskuzko egur-galdarak erabiltzetik, biomasaren galdarak eta berogailu modernoak erabiltzera igaro dira. Zehatzago esanda, pelletezkoek errendimendu handia dute eta erreketan % 90 baino gehiagoko eragingarritasuna lortzen dute. Horri esker, garbitasun handia eta hondakin gutxi eragiten dute. Gainera, norberaren mugikorretik erabil daitezke.\nBiomasa modernoa nabarmen ari da munduan zabaltzen. ELGAko herrialdeetan, biomasa aipatzen dutenean, biomasa modernoaz ari direla ulertzen da.\nZer abantaila dute pelletek?\nPelleta erregai gisa erabiltzeak abantaila ugari du.\n– Biomasa etorkizuneko energia berriztagarria da; ingurumena errespetatzen du eta Kiotoko protokoloa betetzen laguntzen du.\n– Gaur egun, gure energia-hornikuntzako % 80 baino gehiago energia fosiletatik iristen da; beste % 13 energia nuklearretik eta % 6 inguru bakarrik energia berriztagarrietatik. Gainerako % 94 ez berriztagarriak ingurumeneko inplikazio handiak eta kanpoko hornikuntzarekiko mendekotasun handia biltzen ditu.\n– Biomasaren produkzioak basoak garbitzea eragiten du eta horrek izurriteak, suteak eta abarrak ekiditen laguntzen du.\n– CO2 igorpen txikiagoa. Pelletaren CO2ren balantzea neutroa da; izan ere, zuhaitzek, hazten direnean, CO2a xurgatzen dute. Horregatik, erreketaren ondoren igortzen dena CO2a da airearekin.\n– Egurrak baino errauts gutxiago. Tximinia tradizionaletako egurrarekin alderatuta, sortzen den errauts kantitatea askoz ere txikiagoa izaten da. Horrek garbiketa-lanetarako denbora gutxiago eskatzen du.\n– Amortizazioa 4 urtetan. Pelletaren balio merkeari eta haren bero-ahalmenari esker, pelleten berogailuen erosketa lau urte eskasean amortizatuta geratzen da.\n– Berotze-ahalmen handia. Pelleta azalera oso handiak bizkor berotzeko gai da. Horregatik, landa eremuko edo barnealdeko etxebizitzetarako zein norbait beti bizi ez den etxebizitzetarako, pelleta erregai ezin hobea da modu eragingarrian berotzeko.\n– Iraunkortasun handia. Toki lehorrean mantentzeko beharrik gabe, pelletak denbora luzea iraun dezake. Oso alderdi garrantzitsua da hori eremu hotzen edo hezeen kasuan.\n– Tokiko baliabidea da; ondorioz, haren onura ere tokikoa izaten da ekonomia bultzatzeari dagokionez. – Pelleten prezioa egonkorra da eta petroliotik edo gasetik eratorritako erregaiek izaten duten prezioaren pixkanakako igoeraren eragina ez dute jasango.\n– Ez dute leherketa-arriskurik izaten. Ez dira lurrunkorrak. Ez dute usainik eragiten.\n– Ihesen edo isurien C64 ez dute osasunerako arriskurik eragiten.\n– Berotasun bera sortzeko, biltegiratutako pelletak egurrak baino hiru aldiz bolumen txikiagoa betetzen du.\nZergatik ez da erregai ezaguna?\nEmaiogun denbora. Erdialdeko Europan, Austrian eta Alemaniako zati handi batean adibidez, oso ezaguna da. Ur beroa sortzeko eta berogailuetarako erabiltzen den erregaiaren % 50 biltzen du. Energia-iturri gisa biomasa erabiltzea ez da gai berria; beti existitu izan da eta, hamarkada askoan, iturri nagusia izan da. Gaur egun, gasaren, petrolioaren eta elektrizitatearen merkatuak eskaintzen dituen interesak direla eta, erregai mota horiek albo batera utzita zeuden. Baina orain aldatzen ari da. Gaur egun, merkatuan kalitate handiko instalazioak topa ditzakegu. Erabat automatizatuta daude eta ia ez dute mantentze-lanik eskatzen, gainerako erregaiek erabiltzen dituztenen parekoak. Gainera, erregai horren fabrikatzaile berriak jaio dira. Produktuaren kalitateak duen garrantziaz jabetuta, oso erregai fidagarria produzitzen dute, produkzio-zentrotik etzeraino hornikuntza-zerbitzu ezin hobea eskainita. Horri guztiari, gainera, Europar Batasunak eta bertako gobernuek zein Kiotoko protokoloak energia berriztagarriak ezartzearen eta CO2 igorpenak gutxitzearen alde egin duten ahalegina gehitu behar diogu. Ondorioz, erregai mota horien hazkundea besteena baino ikusgarriagoa izan da.\nNola egiazta dezaket pelleten kalitatea?\nGure pelleta Europako pellet onenetako bat da; izan ere, DIN PLUS araudia betetzen du eta horrek produktuaren kalitate gorena bermatzen du.\nNola eta non lor ditzakete pelletak?\nIzan ere, DIN PLUS ziurtagiria lortzeko, biomasa horrek kalitate-kontrol zorrotzak gainditu behar izan ditu. Horrek beti bere ezaugarriak mantentzen dituen kalitate iraunkorreko pelleta bermatzen du.\nOso egokiak dira pelleten berogailuetan eta biomasaren galdaretan erabiltzeko; izan ere, kalitate handikoak direnez, galdararen edo berogailuaren errendimendua hobetzen laguntzen dute. Ondorioz, ez da horrenbesteko mantentzerik egin behar galdaretarako pellet horiek errauts oso gutxi sortzen baitute. Sortzen duten errautsa % 0,29koa bakarrik da eta, horri esker, egurrezko pelleten berogailuak edo galdarak askoz ere hobeto funtzionatzen du.\nDIN PLUS pelletak % 100ean naturala den egurrezko zerrautsarekin bakarrik eginda daude, inolako gehigarri kimikorik gabe. Horri esker, ezaugarri tekniko oso onak dituzte.


Irungo kiroldegietako bazkide izateko kanpaina berezia egingo dute : Bidasoko Hitza\nIrungo kiroldegietako bazkide izateko kanpaina berezia egingo dute\nMaiatzaren 6tik 10era Artalekuko edo Azken Portuko bazkide egiten direnek ez dute matrikularik ordainduko. Irun Txartela erabil daiteke abonatu izateko.\nAzken Portuko igerilekua.\nIrungo Artaleku eta Azken Portu kiroldegietako bazkide izateko kanpaina berezia abiatuko du Irungo Udalak maiatzaren 6tik 10era. Bi egun horien artean abonatu egiten direnek, matrikulako kuotarik ez dute ordaindu behar izango (43,12 euro eta 77,58 euro arteko aurrezpena, abonu motaren arabera). Gainera, aurtengo kuotako zati proportzionala bakarrik ordaindu beharko dute abonatu berriek.\nHorrez gain, udalak jakinarazi du Irun Txartelarekin egin ahal izango direla kirol abonuaren alta emateak, lehenengoz. Orain arte, ikastaro jakin batzuetarako erabil zitekeen Irun Txartela, baina orain, abonua egiteko ere izango da erabilgarri.\nAurrez aurreko izen emateak ere egin daitezke, baita informazio eskaera zuzenak egin. Horretarako bi kirol guneetako harreretan langileak prest daude behar dena azaldu edo emateko, astelehenetik ostiralera 08:00etatik 20:00etara.


Dagoeneko Goiener kooperatibak baditu 4000 bazkide energia berriztagarria %100ean kontsumitzen dutenak – OVES-GEEB\nUneko orria Dagoeneko Goiener kooperatibak baditu 4000 bazkide...\nGipuzkoako Ordizian egoitza duen irabazi asmorik gabeko gizarte ekimeneko GoiEner kooperatibak badira zenbait egun 4.000ko langa pasa duela. 4000 pertsona bazkide kooperatibak banatutako energia berriztagarria %100ean kontsumitzen dutenak. GoiEner Kooperatiba Energia berriztagarrien aldeko apustua egiten duen Gizarte ekimenetik Europan sortutako talde eta kooperatiba federazioko ResCoopeko kide da.\nEredu energetikoa aldatzea eta gizarte ekimenetik energia subiranotasuna errekuperatzea xede zuen 30 pertsonako talde sustatzaile baten eskutik ekin zion bere bideari GoiEnerrek 2012an. Orduz geroztik haziera sendoa eta etengabea izan du. Egun, dagoeneko 8 bazkide langile ditu kooperatibak eta berak sortutako NafarKoop kooperatibaren bitartez sorkuntza proiektuetan inbertitzea pentsatzen ari da. 2015. urtean 2.000.000 euroko fakturazioa izan zuen eta 11Gwh Kudeatu ditu.\n“Hasi ginen etxebizitzei zerbitzua ematen eta orain horiez gain, gero eta enpresa txiki eta ertain gehiago, gero eta elkarte gehiago, gero eta Gobernuz Kanpoko erakunde gehiago, sindikatu gehiago eta udal gehiago daude gure artean. Horrek adierazten digu gizarteak eredu energetiko justuagoa eta gardenagoa eskatzean duela” dio GoiEnerreko Zuzendari Santiago Ochoa de Eribek.\nBaina kooperatibaren jarduna ez da bakarrik %100ean berriztagarria den energia merkaturatzea. Horretaz gain, energia modu arrazional batez erabiltzeko formazio eta kontzientziaziorako jarduerak ere egiten ditu eta pobrezia energetikoa bezalako arazo sozialak azaleratzen laguntzen du. GoiEner Elkartea osatzen duten boluntario taldeak dira lan horiek antolatzeko ardura hartzen dutenak.\n“Jendeak ez du zenbait oinarrizko gauzak ulertzen, besteak beste, argi fakturan zer den ordaintzen duena edo zergatik fakturak gora eta gora egiten duen. Hori onartezina da eta GoiEnerretik erremedio jartzen saiatzen ari gara. Guztiok izan beharko genuke gai gure argi faktura aztertzeko gainerako erosketak egitera joaten garenenean aztertzeko gai garen moduan, kobratzen digutena jakiteko“ erantsi du Santiagok.\n2016. urteari begira, bazkide kopuruaren hazkunde erritmoari dagokionez, kooperatibak dezente handitzea aurreikusten du eta helburuen artean lehentasuna izango du Energia berriztagarrien aldeko apustua egin duten Kooperatiben Elkartea sendotzea, merkatu elektriko nazionalari aurre egiteko indar metaketa lortzeko, gaur egungo planteamendu berarekin.\nInformazio gehiago: www.GoiEner.com